BRUKA: Poslanici traže sebi veće plate! | BEOGRADSKE NOVINE\nPoslanici srbijanskog parlamenta, verovali ili ne, traže veće plate! Iako skupština liči na cirkuc, u nju ne dolaze kad im se ćefne, njima je 100.000 dinara mesečno malo! * Zahtevi narodnih poslanika za povećanje njihovih plata, samo je još jedno u nizu ruganje sirotinji Srbije na čijoj grbači žive politikanti iz svih partija – kaže predsednički kandidat Saša Mirković\nIdeju o većoj zaradi izneo je bivši muftija Muamer Zukorlić, koji je u jednom izalganju kazao kako nardoni poslanici zaslužuju veću platu.\n“Jedno društvo ne može opstati na takvoj nepravi, da s jedne strane imate predstavnike građana sa 80.000 dinara, a s druge zaštitnika gađana sa 400.000 dinara”, rekao je Zurkolić.\nPrema Zukorlićević rečima, poslanici su primorani da gledaju kako troše svaki dinar, pa bi tako po njemu plata trebala da bude najmanje 200.000 dinara, a taman kad bi se plata zaštitnika smanjila, naši bi se na istom.\nPoslanici uglavnom kažu da treba “deliti sudbinu naroda”, ali se na zaradu žali Milovac Drecun iz SNS, koji kaže da ima platu od 70.000 i paušalo od 30.000 dinara i da s tim novcem izdržava četvoročlanu porodicu ceo mesec, i kako kaže, jedva izgura meseca.\n„Zahtevi narodnih poslanika za povećanje njihovih plata, samo je još jedno u nizu ruganje sirotinji Srbije na čijoj grbači žive politikanti iz svih partija. Ako postanem predsednik Srbije, učiniću sve što mogu da promenim ne samo režim, nego i sistem, koji je osmišljen tako da siroti poreski obveznici moraju da izdržavaju partije i političare. Želim Srbiju koja će biti poštena, u kojoj će ljudi koji vrše javne i odgovorne funkcije biti zaista sluge naroda, koji će biti volonteri, a ne paraziti na grbači sirotinje koja glasa za njih na izborima“ – rekao je Saša Mirković, predsednički kandidat naroda.


"Odluka o mom razrješenju bila bi veliki udarac vladavini prava" - Klix.ba\nSudija Krstan Simić\n"Odluka o mom razrješenju bila bi veliki udarac vladavini prava"\n8.5.2010. u 12:19\nSudija Ustavnog suda BiH Krstan Simić izjavio je danas Srni da bi eventualna odluka o njegovom razrješenju sa te funkcije bila veliki udarac vladavini prava na prostorima BiH.\nSimić je rekao da će sačekati odluku sa današnje sjednice Ustavnog suda na kojoj se razmatra prijedlog o njegovom razrješenju sa funkcije sudije ovog suda i ukoliko ona bude negativna podnijeće ostavku zbog, kako je rekao, generatora ove krize - predsjednika Ustavnog suda BiH Miodraga Simovića.\n"Bez obzira kakva god odluka da bude, ona neće promijeniti moj stav u odnosu na jednog pojedinca Ustavnog suda. Ukoliko bi odluka bila donesena u moju korist, ona ni tada neće promijeniti moj stav u odnosu na događaje u Ustavnom sudu BiH koji su bez presedana", naglasio je Simić\nOn je je dodao da nije našao za shodno da prisustvuje današnjoj sjednici Ustavnog suda i da nema nikavih emocija dok čeka odluku.\nUstavni sud BiH nastavio je danas vanrednu plenarnu sjednicu na kojoj je vođena rasprava povodom tačke dnevnog reda "Razmatranje prijedloga o razrješenju sudije Ustavnog suda BiH Krstana Simića".\n"Ta sjednica prekinuta je 25. marta da bi se omogućilo sudiji Simiću da ostvari dalja procesna prava u okviru pravičnog postupka koji mu Ustavni sud BiH garantuje", navedeno je u saopštenju šefa kabineta predsjednika Ustavnog suda BiH Nedima Ademovića.\nSimićevo razrješenje tražio je predsjednik Ustavnog suda BiH Miodrag Simović zbog, kako je ocijenio, njegovog nedoličnog ponašanja i nesavjesnog rada u periodu od decembra prošle do sredine januara ove godine. Time je, navedeno je u prijedlogu, Simić Ustavnom sudu nanio "nesagledivu štetu i narušio dignitet".\nPovod za razrješenje je, navodno, Simićevo pismo premijeru Republike Srpske (RS) i lideru SNSD-a Miloradu Dodiku u kojem on govori o presudi Ustavnog suda u korist banjolučkog biznismena Veselka Malbašića.\nUstavni sud BiH je prošle godine usvojio apelaciju firmi "Trgovina Borac" iz Travnika i "Malbašić" iz Banjaluke, koje su je tom sudu uputile nakon što je "Krajina Borac" dobila sve sudske procese protiv njih. Ova odluka Ustavnog suda BiH je presedan koji je u direktnoj suprotnosti i sa Odlukom visokog predstavnika međunarodne zajednice u BiH iz 2000. godine.\nTom odlukom zabranjeno je da pojedinci i pravna lica iz jednog entiteta privatizuju preduzeća, poslovne prostore i imovinu koji se nalaze u drugom entitetu. "Svaka odluka, sporazum ili radnja koja je u suprotnosti sa ovom odlukom je ništavna" navodi se u Odluci visokog predstavnika. Svi sudovi su utvrdili da je "Krajina Borac", kao državno preduzeće RS, po sili zakona vlasnik poslovnih prostora postalo 23. jula 1998. godine.\nU predmetu "Alijagići" Miodrag Simović je glasao za apelaciju Alijagića sa dva Bošnjaka i dva Hrvata, dok su tri strane sudije glasale protiv, a sudija Krstan Simić je bio isključen iz glasanja zato što je navodno "branio interese Srpske".\nPravobranilaštvo RS uložilo je prijedlog za preispitivanje odluke Ustavnog suda BiH, koji je potvrdio dio presude Okružnog suda iz Trebinja koji se odnosi na naknadu materijalne štete braći Salihu i Muameru Alijagić od 6.033.000 KM. Njima je već sa kamatama isplaćeno 1.800.000 KM, čime su izvršene prethodna presuda Okružnog suda Trebinje i revizija Vrhovnog suda RS. I pored toga, oni su podnijeli apelaciju Ustavnom sudu BiH.\nPremijer Srpske Milorad Dodik izjavio je ranije da se sudije Ustavnog suda BiH ponašaju kao "slobodni strijelci" i u ovom sudu postoji značajan stepen korupcije, što bi nadležni organi u BiH trebalo da ispitaju. "Kako sudija Miodrag Simović misli da Vlada RS treba da plati deset miliona maraka, a da ja kao predsjednik te Vlade ne smijem o tome da budem informisan. Ne razumijem način na koji to radi Simović, zbog čega ću tražiti da se pokrene istraga", naglasio je Dodik.\nSvi prekookeanski letovi zbog pepela mijenjaju rute\n08.05.2010. u 12:43\nPoplave u Tadžikistanu, najmanje 16 mrtvih\n08.05.2010. u 12:05


Pokrajinska vlada traži spuštanje nivoa Đerdapa | Autonomija\nPokrajinska vlada traži spuštanje nivoa Đerdapa\nOdržana vanredna sednica vojvođanske vlade\nPokrajinska vlada apeluje da se akumulacija Đerdap spusti za minimum 30 centimetara, jer sada nije vreme za stvaranje profita nego za slogu i odbranu ljudskih života i materijalnih dobara u Srbiji, saopšteno je danas iz Biroa za informisanje.\nPokrajinska vlada održala je danas vanrednu sednicu povodom poplava, potrebe da se pokaže solidarnost sa ugroženim sredinama, kao i potrebe da se razmotri aktuelno stanje na vodotocima u Vojvodini.\nU saopštenju koje je novinarima upućeno nakon sednice navodi se da je predsednik Pokrajinske vlade Bojan Pajtić poručio da je ta institucija spremna da pruži pomoć i pokaže solidarnost sa stanovništvom u poplavljenim sredinama koje su van teritorije pokrajine.\nKako se objašnjava, zaključeno je i da su svi raspoloživi tehnički i ljudski kapaciteti ponuđeni Srbijavodama i Sektoru za vanredne situacije, za sanaciju i spasavanje ugroženih na teritorijama van Vojvodine.\n„Pokrajinska vlada zadužila je i Direkciju za robne rezerve da po nalogu Pokrajinskog štaba za vanredne situacije isporuči prehrambeno-sanitarne pakete i flaširanu vodu sredinama u Srbiji, koje su ugrožene u poplavama“, navodi se u saopštenju vojvođanskog Biroa za informisanje.\nU njemu se dodaje i da je nakon izveštaja Javnog vodoprivrednog preduzeća Vode Vojvodine i Pokrajinskog štaba za vanredne situacije, konstatovano da se isplatio svaki dinar koji je Pokrajinska vlada u proteklih 12 godina uložila u izgradnju i rekonstrukciju nasipa i vodoprivredu u Vojvodini.\n„Predsednik i članovi pokrajinske vlade doneli su zaključke u kojima se ističe daje u Vojvodini sistem odbrane od poplave podignut na najviši stepen pripravnosti, uvedena su dežurstva od 24 sata na deonicama gde je već uvedena redovna i vanredna odbrana od poplava. Mehanizacija, ljudstvo i\nmaterijali su na zadovoljavajućem nivou, a od 2014. godine je uloženo preko 300 miliona dinara u zonu, koja i sada može biti ugrožena“, navodi se u saopštenju.


Policija u stanu ruskog istoričara pronašla 29 leševa - Vijesti.me\nOBLAČIO IM HALJINE\nPolicija u stanu ruskog istoričara pronašla 29 leševa\nMoskvin je napisao više članaka o grobljima. Školovani lingvistički ekspert, specijalizovao se za keltsku kulturu i studirao 13 stranih jezika Edit\nAnatolij Moskvin (Foto: dailymail.co.uk)\nMiloš Rudović 7. novembar 2011, 20:39 ažurirano 25. februar 2019, 15:03\nRuska policija je pronašla 29 mumija u domu jednog uglenog istoričara koji je iskopao tijela i obukao ih u odjeću pronađenu u njihovim grobnicama, saopšteno je juče.\nNa snimku koji je policija napravila u stanu istoričara u gradu Nižnji Novgorod mogu se vidjeti tijela koja izgledaju kao lutke – obučena u haljine svijetlih boja i sa maramama, a čini se kao da su ruke i lica nekih od njih umotana u tkanine. Policija je saopštila da je riječ o mumificiranim ljudskim ostacima.\nPolicija je odbila da otkrije ime osumnjičenog koji je uhapšen prošle nedjelje, ali je objavila njegovu fotografiju i navela da je riječ o 45-godišnjem uglednom istoričaru iz grada oko 400 km istočno od Moskve.\nRuski mediji su identifikovali muškarca kao Anatolija Moskvina, stručnjaka za groblja, koji je otvoreno govorio o tome da pretura groblja i proučava nadgrobne spomenike kako bi otkrio životne priče preminulih.\nBirao samo ostatke mladih žena\nMoksvin je birao samo ostatke mladih žena za svoju strašnu kolekciju, saopšteno je iz policije.\nDnevni list „Moskvoski komsomolec” je javio da je Moskvin uhapšen na jednom groblju, dok je nosio vreću sa kostima. Međutim, „Kriminalnaja hronika”, onlajn magazin specijalizovan za zločine počinjene u regionu Nižnji Novgorod, prenio da su istražitelji otkrili tijela kada su posjetili Moskvina radi konsultacija o skrnavljenju grobova.\nMoskvin je napisao više članaka o grobljima. Školovani lingvistički ekspert, specijalizovao se za keltsku kulturu i studirao 13 stranih jezika.\nHvalio se ispitivanjima groblja\nU intervjuu iz 2007. za „Nižegorodski raboči”, Moskvin se pohvalio da je ispitao 752 groblja, često prelazeći pješke i do 30 km dnevno.\nPrema njegovim riječima, pio je vodu iz bara, spavao u sijenu ili na napuštenim farmama, a jednom čak i u mrtvačkom sanduku.\nProšlog mjeseca je napisao članak za jednu publikaciju o nekrologiji u kojoj govori o svom interesovanju za mrtve. Rekao je da je u 12. godini naišao na sahranu i da su ga tom prilikom primorali da poljubi lice 11-godišnje djevojčice koja je umrla.\nFRANCUSKI PREDSJEDNIK O BREGZITU\nPariz: Policija ubila muškarca koji je prijetio hladnim oružjem\nUbjedljiva pobjeda konzervativaca, krah laburista, Stardžon traži...\nKorbin: Neću voditi laburiste


Počinje SP u atletici: Tri bh. aduta u Dohi\nI BiH će imati svoje predstavnike: Amela Tuku, koji će se sutra takmičiti u trci na 800 metara, te Mesuda Pezera i Kemala Mešića koji će u kvalifikacijama bacanja kugle nastupiti 3. oktobra. Do tada se okrećemo skoku udalj za atletičare, disciplini kojom će danas u 15.30 (po srednjoevropskom vremenu) početi ovaj šampionat, zatim trci atletičara na 100 metara, bacanju koplja za muškarce, trci na 800 metara za atletičarke... Zanimljivo je da će maratonci na start u ponoć. Naime, zbog visokih temperatura koje tokom dana iznose oko 40 stepeni Celzijusovih, a noću oko 30, prvi put u istoriji svjetskih maratona atletičari i atletičarke će trku dugu 42,195 kilometara početi u 23.59 po lokalnom vremenu (22.59 po srednjoevropskom).\nKoliko će vremenski uslovi uticati na takmičare koji će se za odličja i rekorde boriti na Međunarodnom stadionu Kalifa ostaje da se vidi. Učestvovaće 1.972 takmičara, 1.054 atletičara i 918 atletičarki, a od 44 pojedinačna pobjednika sa SP od prije dvije godine, njih 37 će braniti titule. Takođe, svih 30 šampiona Dijamantske lige biće na stadionu. Za neke će ovo biti prilika da ispišu stranice istorije svjetskih atletskih prvenstava. Amerikanka Alison Feliks, koja će trčati u štafeti, imaće priliku da popravi rekord od 16 medalja sa svjetskih prvenstava, a 49-godišnji Španac Hesus Anhel Garsija će kada startuje u hodanju na 50 kilometara povećati broj nastupa na SP na 13, ali i postati najstariji takmičar ikad na svjetskim prvenstvima.


Italija: Deo groblja se odronio, u moru oko 200 kovčega - mediji.net\nItalija: Deo groblja se odronio, u moru oko 200 kovčega\nDeo groblja na severozapadu Italije odronio se u more zbog klizišta, a vatrogasci, obalska straža i druge hitne službe su na terenu i pretražuju vodu, pokušavajući da sakupe kovčege i posmrtne ostatke preminulih, javljaju agencije.\n“Potraga za posmtnim ostacima nakon ove nesreće i dalje traje”, rekao je gradonačelnik gradića Kamolje na obali Ligurskog mora.\nodronPročitajte još na ovu temu\nGrađani San Marina se vakcinišu „Sputnjikom”, zainteresovani i Italijani\nRIM - Italijani traže da prime „Sputnjik V” u San Marinu, pošto je ta malena država prošle nedelje počela da koristi ovu rusku vakcinu. San Marino, država na istočnom obodu Apenina koja je u potpunosti okružena teritorijom Italije, potpisala je sporazum sa Rusijom nakon što joj nisu stigle vakcine...\nU Srbiji se razmatra ponovno uvođenje policijskog časa s obzirom na rast broja obolelih i činjenicu da taj broj iz dana u dan raste. Tu meru predlaže medicinski deo Kriznog štaba, koji je od Vlade Srbije tražio da se uvede potpuno zaključavanje, bar na sedam do 10 dana, a konačna odluka se i dalje...\nDesetine gradova u Italiji prodaju napuštene kuće po neverovatno niskim cenama koje se spuštaju bukvalno i na jedan evro.\nBritanski soj korone se brzo širi među mladima u Italiji\nSve škole u visokorizičnim područjima Italije, takozvanim crvenim zonama, preći će na nastavu na daljinu. Prema najnovijoj klasifikaciji, trenutno su dve od ukupno 20 italijanskih regija spadaju u crvene zone. Reč je o regijama Basilicata i Marche na jugu Apeninskog poluostrva. Kako javljaju mediji,...


Moto sport: Zapažen vikend na međunarodnoj sceni - Ozonpress :: internet portal\nTag: Ćajić, Drmanac, Vranić\nVozači čačanskog moto kluba MK „Tanasko Rajić“ uspešno su 13. juna reprezentovali srpski i čačanski moto sport nastupima u Turskoj i Hrvatskoj gde su vožene moto kros i moto klasik trke.\nNa stazi Afjonkarahisar, na kojoj se inače vozi Svetski moto kros šamionat reprezentacija Srbije je nastupila samo u dve klase MX65 i MX2 junior u kojima je ostvarila zapaženi rezultat u veoma jakoj konkurenciji reprezentacija Rumunije, Bugarske, Madjarske, S.Makedonije, Moldavije i domaćina Turske. Boje Srbije ovoga puta su u Turskoj, gde su vožene moto kros trke za Istočno evropski šampionat, koje su se bodovale i za balkanski šampionat, uspešno su branila dvojica članova MK „Tanasko Rajić“ Vuk Čajić (MX65) i Vuk Drmanac (MX2 junior).\nIako oslabljeni za ostale članove reprezentacije, takmičari MK „Tanasko Rajić“ Vuk Ćajić u klasi MX65 i Vuk Drmanac u klasi MX2, su opravdali očekivanja. Mladji Vuk je u u konkurenciji 27 takmičara u prvoj vožnji zauzeo osmo a u drugoj sedmo mesto. U ukupnom poretku Istočno evropskog šampionata, Vuk Ćajić trenutno zauzima odlično šesto mesto. Stariji Vuk je u konkurenciji 37 vozača bio je deveti u obe trke.\nOsvetlali obraz Srbije i Čačka: Vuk Drmanac i Vuk Čajić\nObzirom na konkurenciju, da naši takmičari treniraju u daleko skromnijim uslovima od ostalih i da se na ovoj stazi vozi svetsko prvenstvo na kojoj nemaju iskustvo, ovakav rezultat se može smatrati izuzetnim uspehom.\nJoš jednom se pokazalo da je učešće naših vozača na ovakvim takmičenjima pun pogodak, za sticanje iskustva, napredovanje i podizanmje kvaliteta moto sporta kod nas. Narednog vikenda vozači naše reprezentacije učestvovaće na trci u Savskom Marofu, u Hrvatskoj, koja se boduje za Alpe adria šampionat.\nUspeh kluba MK „Tanasko Rajić“ upotpunio je Borko Vranić koji je istog dana nastupio na Otvorenom prvenstvu Hrvatske u mestu Nova Rača u disciplini moto klasik. I ovog puta Vranić se takmičio u dve klase potvrdivši da rezultat u prvoj trci domaćeg Šampionata voženoj na stazi NAVAK nije bio slučajan. U klasi IV u kojoj se takmiče motori zapremine do 250 kubnih santimetara i u kojoj je nastupilo 14 vozača Borko je zauzeo četvrto mesto, dok je u klasi IX u kojoj nastupaju motocikli zapremine do 750 kubika osvojio drugo mesto.\nBorko Vranić: Drugi put na podijumu ove takmičarske sezone\n–Uprkos padu tokom trke u klasi IV i oštećenju na motociklu zbog koga sam u nastavku trke morao da rukom menjam brzine uspeo sam da nadoknadim izgubljeno vreme i završim trku kao četvrti. U klasi IX motorcikala do 750 kubika, u kojoj je startovalo 11 takmičara, uspelo mi je da se na motorciklu zapremine 500 kubnih santimetara poboljšavajući iz kruga u krug plasiram na drugo mesto. Narednog vikenda (19. i 20. juna) u okviru Otvorenog šampionata Hrvatske voziću trku u Križevcima. U Tursko i u Hrvatskoj konkurencija je bila vrlo jaka, zbog čega članovi MK “Tanasko Rajić” ne mogu a da ne budu prezadovoljni ostvarenim rezultatima – kaže Borko Vranić u izjavi za Ozon Press i Čačanske novine.\nMehaničar Jovan Marić\nKada je reč o domaćem moto kros Šampionatu naredna trka se vozi 27. juna na stazi Globare kod Kruševca.


Izgradnja autoputa u BiH pod istragom evropskog nezavisnog tijela | BHRF Press\nNaslovnica Vijesti iz domovine Izgradnja autoputa u BiH pod istragom evropskog nezavisnog tijela\nIzgradnja autoputa u BiH pod istragom evropskog nezavisnog tijela\nZbog sumnje da nisu ispoštovane sve zakonske procedure u skladu sa pravilima Evropske banke za obnovu i razvoj (EBRD), interni kontrolni mehanizam pri EBRD je zbog izgradnje poddionice Mostar jug – tunel Kvanj na koridoru 5C, pokrenuo istragu.\nIstraga je pokrenuta na osnovu pritužbi koje su podnijeli članovi zajednice zabrinuti zbog negativnih uticaja na životnu sredinu, ali i socijalnih uticaja koje uzrokuje ova dionica.\nPočetkom septembra je u Mostaru bila i delegacija nezavisnog tijela i tom prilikom su razgovarali sa mještanima i čelnim ljudima JP Autoceste FBiH.\nPotvrdila je ovo za BUKU, Amna Popovac, pedsjednica udruženja “Eko Dvogled” koja predstavlja stanovnike iz južnih dijelova Mostara.\nPodsjetila je da je u januaru 2020. godine konačno prihvaćena žalba mještana od odbora EBRD-a, preko njihovog nezavisnog tijela za provjeru usklađenosti.\n” Ubrzo su pokrenuli proceduru provjere usklađenosti i provjeravaju da li su ljudi bili uključeni i na koji način se sve odvijalo. Početkom septembra ovdje je bila delegacija na čelu sa šeficom tog tijela. Pola dana su provodili na sastancima s ljudima iz JP Autoceste, a pola dana s mještanima”, kaže nam Popovac i dodaje da će najveće negativne posljedice trpiti ljudi koji će ostati da žive u neposrednoj blizini autoputa, a njih niko nikada nije pitao za mišljenje o promjeni trase.\n„Jedna mi je žena rekla ‘Oni misle da smo mi mravi, da sve nas mogu da zgaze’. Zamislite na šta su oni ove ljude doveli“, kaže Popovac i podsjeća da je ranija ruta, utvrđena još 80-tih godina prošlog vijeka, koju su kao naoptimalniju ocjenili i italijanski stručnjaci, išla obroncima Podveležja i državnom zemljom: „Ali tom rutom nema eksproprijacije, nema se kome platiti odšteta, ovi ljudi su kolateral, stvarne pare su kod firmi preko čije tzv. zemlje će proći autoput i koji će dobiti višemilionske odštete na račun izgubljenih budućih prihoda. Imate kamenolom, čovjek je dobio koncesiju da sa državne zemlje da izvlači kamen, i sada će dobiti odštetu za 10 godina izgubljenog prihoda od države i to za državnu zemlju na kojoj radi“, naglašava naša sagovornica.\n“Smatramo da bi eksproprijacija Vojnog aerodroma Ortiješ ugrozila funkcioniranje navedene perspektivne lokacije, narušavajući zakonom određeni pojas aerodroma i eventualno ga učinila neupotrebljivim sa stanovišta propisa kojima se ova materija regulira”, saopšteno je tada iz Ministarstva odbrane BiH.\nPrethodni članakPjanić preplavio naslovnice turskih medija: Tu je Pjanić, nema panike\nNaredni članakBugojanac sa švicarskom adresom do sada investirao 400.000 maraka u NK “Iskra”


Snaga i ekonomičnost mogu zajedno\nTehnologija pogonskih agregata igra ključnu ulogu kod novog Focusa. Pomaže u smanjenju troškova održavanja i emisije, a istovremeno obezbeđuje izuzetnu snagu i performanse.\nPogonska gama je obogaćena novim 1.5-litarskim EcoBoost benzinskim i 1.5 TDCi dizel agregatom. Oba su opremljena start-stop sistemom, a ekonomičnost je unapređena u čitavom opsegu raspoloživih motora.\nSvi motori zadovoljavaju stroge EU standarde u pogledu emisije, a Euro V verzija snažnog 1.0 EcoBoost motora emituje manje od 100g CO₂ po kilometru.\nNovi Focus pokreće niz naprednih motora različitih zapremina i nivoa snage. Oni predstavljaju našu najnoviju akviziciju na polju pogonskih agregata.\nIznenađujuće snažan 1.0-litarski EcoBoost emituje manje od 100 g CO₂ po kilometru. Ovo je prvi porodični automobil sa benzinskim agregatom koji je u tolikoj meri redukovao emisiju, a ne koristi hibridnu tehnologiju.\nSnaga i ekonomičnost bez kompromisa\n1.5-litarski EcoBoost dolazi kao novo pojačanje uspešne EcoBoost porodice motora. Ova jedinica predstavlja novu, umanjenu verziju (downsizing) 1.6-litarskog EcoBoost motora te pruža nižu emisiju i još bolju iskorišćenost, bez ustupaka na račun snage. U ponudi su verzije od 150 KS i 180 KS, sa 6-stepenim ručnim i automatskim menjačima.\nPotpuno nova opcija\n1.5-litarski TDCi je nov motor, izveden iz 1.6-litarske jedinice, a u ponudi je u verzijama od 95 KS i 120 KS. Odlikuju ga veća snaga i manja potrošnja. Ovaj motor je dostupan sa ručnim 6-stepenim menjačem.\nSnažni dizel sa niskom emisijom\nDizel od 2.0 litra je takođe nov i dostupan je u verzijama od 150 KS, sa 6-stepenim ručnim ili automatskim menjačem PowerShift. Novi motor donosi značajno smanjenje emisije u poređenju sa prethodnim 2.0 dizelašem.\nVožnja novog Focusa predstavlja izuzetno iskustvo. Sa dodatnim podešavanjima, novi Focus ima poboljšanu trakciju, kontrolu i upravljanje i to bilo da vozi putnim brzinama, brže prolazi kroz zavoje ili koči. Ukoliko odaberete automatski menjač, možete da kontrolišete stepene prenosa preko tastera koji se nalaze na upravljaču.\nNapredni sistem torque vector control kontroliše i podešava raspored obrtnog momenta između točkova na prednjoj osovini, u zavisnosti od sastava podloge i uslova na putu. Ovaj sistem se prilagođava 100 puta u sekundi, što je čak 33 puta brže od treptaja oka. Poboljšana trakcija i izuzetno precizna kontrola je nešto što ćete osetiti prilikom ubrzavanja u zavojima.\nZadnje oslanjanje Control Blade multi-link obezbeđuje sofisticiranu vožnju, veoma precizan odziv na komande, intuitivne povratne informacije do vozača i ubrzavanja bez velikog nivoa buke.\nAuto Start Stop smanjuje potrošnju\nKada se zaustavite u koloni ili na semaforu, Auto Start Stop sistem automatski isključuje motor i pritom nastavlja da snabdeva energijom potrošače kao što su klima uređaj, radio i Ford SYNC. Kada treba pokrenuti automobil, agregat se ponovo aktivira pritiskom pedale kvačila. Sistem Auto Start Stop je posebno efikasan u gradskoj vožnji.\nEkonomično punjenje akumulatora\nZa razliku od konvencionalnih sistema, pametna tehnologija regenerativnog punjenja baterije podrazumeva dopunjavanje samo kada je ono neophodno i izbegava da to čini prilikom ubrzavanja kada je god moguće. Time doprinosi uštedi goriva i smanjenju emisije.\nAerodinamika smanjuje potrošnju\nPrilikom sporije vožnje, aktivan sistem dovoda vazduha do motora ostavlja otvorenu rešetku hladnjaka zarad efikansijeg hlađenja. Sa povećanjem brzine rešetka se automatski zatvara, što poboljšava aerodinamiku vozila i smanjuje potrošnju.\nKada zasvetli strelica na instrument tabli, to je trenutak kada treba promeniti stepen prenosa kako bi se uštedelo gorivo. Ovaj jednostavan, ali veoma efikasan alat pomaže da uvek ostanete na ekonomičnom kursu.\nInovativni Fordov Eco režim procenjuje kako se vaš stil vožnje odražava na potrošnju goriva. Sistem analizira brzinu, promene stepena prenosa, kočenja i vreme reakcije, kako na kraćim rutama tako i kod dužih putovanja. Pametni softver vam pruža uvid u to koliko ekonomično vozite i savetuje vas kako da smanjite potrošnju.


Novi presek: U Srbiji 295 novozaraženih, devetoro preminulo /video/ - Sputnjik Srbija\n04:52 26 Januar 2021\n14:50 05.08.2020 (osveženo 15:34 05.08.2020) Preuzmite kraći link\nU Srbiji je, prema najnovijim podacima, potvrđeno još 259 slučajeva virusa korona, a devet osoba je preminulo.\nNajnovije podatke saopštila je na konferenciji za novinare premijerka Srbije Ana Brnabić.\nOna je navela da je u poslednja 24 sata testirano 9.858 osoba.\nKako je dodala, 132 osobe su na respiratorima.\nBrnabićeva je rekla da se smanjuje pritisak na zdravstveni sistem, ističući da u jesen ulazimo spremniji nego pre nekoliko meseci.\nU poslednja 24 sata hospitalizovano je 287 osoba, dok je iz bolnica otpušteno 390 pacijenata, dodala je premijerka Srbije.\nOna je, takođe, najavila je i mogućnost otvaranja novih laboratorija za pi-si-ar testiranje.\nKon: Prelazimo iz nepovoljne u nesigurnu situaciju\nEpidemiolog Predrag Kon je konstatovao da se epidemiološka situacija blago popravlja i da se vidi smanjenje potvrđenih slučajeva kao i postepeno pražnjenje bolnica i smanjenje broja pregleda.\n„Svi ovi pokazatelji ukazuju na to da se mi nalazimo u jednoj situaciji postepenog smirivanja i prelaska iz jedne jasno nepovoljne u nesigurnu situaciju. Vrlo je bitno, posebno preko vikenda, sprovoditi mere, voditi računa o kontaktima, nositi zaštitne maske“, poručio je dr Kon.\nbilans, virus korona, koronavirus


Novi električni Opel - Stars Rent a car Beograd\nNovi električni Opel\nNa predstojećem salonu automobila u Praizu između ostalih će premijeru imati i novi elektični Opel, koji će se pojaviti pod imenom Ampera-e. Kao veoma neobičan podatak zbog kojeg će se svideti veoma onima koji vole brzu vožnju je da ubrzava do stotke za samo 7 sekundi. Uvođenjem ovog modela, nemački proizvođač započinje novu eru u svojoj proizvodnji što se tiče čistih vozila na struju.\nOvaj model poseduje petoro vrata i sedišta. U suštini a i sami ćete to zaključiti, ovaj model je prepakovani Chervolet Bolt. S obzitom da su oba modela urađena pod imenom iste kompanije, nije čudno što Bolt dobija svog evropskog blizanca. Prostran enterijer i udoban prostor omogućuju baterije koje su smeštene ispod poda vozila. Maksimalno ubrzanje ovog vozila je 150km/h. Veoma prostran i komforan je takođe i prtljažnik.\nPolovinom oktobra, kada počinje sa radom i predstavljanjem modela pariski salon dobićemo više detalja o ovom kao i o mnogim drugim modelima koje željno iščekujemo. Predpostavlja se da će cena ovog automobila iznositi oko 30.000 evra.


- Osoba koja je bila najbolji prijatelj preminulog, a nije poštovala mere samoizolacije je uhapšena - istakao je predsednik opštine Obrenovac Miroslav Čučković za RTV "Mag".\nPodsetimo, danas je 18 Obrenovčana prevezeno u bolnice u Beogradu i čekaju rezultate na korona virus.\n(UŽIVO) U SRBIJI 900 ZARAŽENIH Registrovano još 115 slučajeva korona virusa\nHEROJI! Radnici "Vodovoda" dve nedelje neće ići kućama, nego će SPAVATI U FABRICI da bismo mi imali vodu\nPrva žrtva korona virusa u Kraljevu\n(UŽIVO) KORONA U SRBIJI Najteži dan u Srbiji od početka epidemije, oboren crni rekord u broju žrtava, najgore u Nišu i Novom Pazaru\nĆerka čuvenog niškog hirurga dr Lazića koji je preminuo od korone, tužila lekare iz KC Niš zbog NESAVESNOG LEČENJA; Ministarstvo tvrdi: Nije bilo propusta\nNina Vujošević, ćerka dr Miodraga Lazića, čuvenog ratnog hirurga iz Niša koji je preminuo 14. aprila od virusa korona, podnela je prijavu protiv lekara R. J. i D. Lj, zbog nesavesnog lečenja njenog oca. Iz Ministarstva je danas saopšteno da je vanredni inspekcijski nadzor utvrdio da propusta u lečenju ipak nije bilo.\nTEŽAK DAN I U NIŠU Od korone preminule ČETIRI OSOBE, na respiratoru i jedan zdravstveni radnik\nU ovom gradu živi VIŠE MILIJARDERA nego u nekim državama


Davidović: Naredna runda pregovora s EU jedna od najkompleksnijih - Klix.ba\nDavidović: Naredna runda pregovora s EU jedna od najkompleksnijih\n29.3.2006. u 14:43\nGlavni pregovarač BiH s Evropskom unijom o Sporazumu o stabilizaciji i pridruživanju Igor Davodović izjavio je danas u Banjoj Luci da je druga, tehnička, runda pregovora zakazana za 12. maj, te da će se tom prilikom razgovarati o modalitetima slobodne trgovine.\nOn je kazao da će naredna runda biti jedna od najkompleksnijih, ističući da je veoma zadovoljan načinom vođenja dosadašnjih pregovora, te stepenom obostranog razumijevanja.\nDavidović je kazao da pitanja o neispunjavanju obaveza prema Haškom tribunalu mogu dovesti do usporavanja pregovora, te eventualno prekidanja ugovora, te da u ovom momentu još nije upućena ta poruka od EU.\nNaveo je da se nada da će problem saradnje s Haagom biti riješen na opšteprihvatljiv način.\nDavidović je danas s predsjednikom Narodne skupštine RS-a Igorom Radojičićem razgovarao o ulozi i odgovornosti parlamenta u ispunjavanju obaveza neophodnih za pridruživanje BiH evropskim integracijama.\nRadojičić je kazao da o evropskom putu BiH postoji najšira moguća saglasnost u Narodnoj skupštini, te da Davidović i pregovarački tim imaju punu podršku entitetskog parlamenta i da postoji interesovanje u vezi s detaljima pregovora.\nNaredni pregovori koji slijede odnosiće se i na oblast poljoprivrede.\nU tom smislu, Radojičić je podsjetio da je to jedan od prioriteta naglašenih od Vlade RS-a. U Skupštini će 10. aprila biti održan sastanak o temi strukturalnog prilagođavanja poljoprivrede u BiH, s obzirom na predviđenu podjelu nadležnosti između države i entiteta.\nDel Ponte u Beogradu ponovo traži izručenje Mladića\n29.03.2006. u 17:41


ГЛИШИЋ И ШЕШЕЉ ОДЛУЧНИ: Заштитићемо свим средствима српске јунаке по повратку из Новорусије\nGLIŠIĆ I ŠEŠELJ ODLUČNI: Zaštitićemo svim sredstvima srpske junake po povratku iz Novorusije\nKako piše današnji Kurir uskoro se očekuje povratak 70 Srba koji ratuju na strani proruskih snaga, među kojima je i Radomir Počuča, te da će, kada dođu u Srbiju, srpska policija da ih odmah liši slobode.\nNedavnim izmenama krivičnog zakona za ratovanje u stranim zemljama u Srbiji je predviđena je zatvorska kazna do 10 godina.\nBeogradski Kurir još javlja da su im iz MUP Srbije rekli da „Svi koji su učestvovali u sukobima u Ukrajini, ako se vrate u zemlju, biće odmah uhapšeni”.\nPovodom mogućeg hapšenja srpskih dobrovoljaca koji ratuju u Novorusiji redakcija Srbin.info je dobila izjave, od člana starešinstva Srpskog pokreta Dveri Vladana Glišića i vođe radikala Vojislava Šešelja.\nVladan Glišić, član starešinstva Dveri\nU Ukrajini ukrajinski i ruski narod vode borbu protiv kijevske hunte i novog povampirenog fašizma koji ima podršku istih onih zapadnih krugova koji su i pre sedamdeset godina pomagali, podržavali i učestvovali u stvaranju nemačkog nacizma.\nSvako hapšenje pojedinaca i grupa, bilo da su iz Srbije, ili da su Srbi, a koji danas ratuju na strani antifašističkih snaga u Novorusiji protiv kijevske hunte, znači direktna saradnja i služenje novom zapadnom fašizmu koji opet vodi agresorski rat protiv Slovena i pravoslavnih naroda.\nTo je čin izdaje, a zna se kako su u istoriji Srbije prolazili oni koji su bili izdajnici i na strani agresora koji su imali nameru da porobe slovenski i pravoslavni svet.\nRodomir Počuča i ostali srpski dobrovoljci, koji su se borili na strani novoruskih antifašista imaju stoprocentnu podršku Srpskog pokreta Dveri koji će sve učiniti da ih zaštiti od mogućeg hapšenja.\nNjihovo moguće hapšenje nećemo ćutke posmatrati; i spremni smo da sarađujemo sa svima koji su zajedno sa nama iskreni u nameri da zaštite naše hrabre antifašističke borce koji ovih dana od povamiprenog fašizma štite nama i po poreklu i po veri bliski narod Donbasa.\nSrpski četnici, koji se dobrovoljno bore za slobodu Luganska i Donjecka, nisu nikakvi „psi rata” , nego ponos celog srpskog naroda i otadžbine.\nTomislav Nikolić i Aleksandar Vučić neka se ne igraju glavom i pokušaju da hapse junačke srpske četnike po povratku iz Novorusije u Srbiju.\nCeli srpski narod priznaje Krim i Sevastopolj kao sastavni i nerazdvojni deo Rusije, pa se i beskrajno obradovao njihovom povratku otadžbini.\nTomislav Nikolić i Aleksandar Vučić nanose ogromnu sramotu srpskom narodu izjavljujući da Krim smatraju sastavnim delom Ukrajine.\nRusija odlučno brani teritorijalni integritet Srbije i Kosmet u njenom sastavu, dok srpski izdajnici osporavaju državnu celovitost Rusije.


PCR test u Srbiji skuplji nego u brojnim evropskim zemljama – Naši u svetu\nObjavljeno 16/12/20 u 13:30\nOd 1. januara 2021. godine PCR test će poskupeti za 50 odsto, te će tako građani morati da izdvajaju, umesto šest, čak devet hiljada dinara, ukoliko odluče da se samoinicijativno testiraju na koronavirus. Ovakvom odlukom nadležnih Srbija će postati lider na ovom polju u konkruenciji Francuske, Rusije, Emirata i još nekih država.\nPodsetimo, tokom jučerašnje dana Vlada Srbije usvojila je i mere kojima se propisuje da će ulazak u zemlju biti dozvoljen samo uz negativan PCR test, ne stariji od 48 sati. Državljani Srbije koji ne poseduju negativan PCR test, moraju biti u kućnoj izolaciji 10 dana. Oni se mogu testirati u Srbiji i ukoliko njihov PCR test bude negativan, više neće biti u obavezi da budu u kućnoj izolaciji.\nVlada Srbije donela je na jučerašnjoj sednici odluku da od 1. januara 2021. poskupi PCR test na koronavirus koji se radi na zahtev građana sa 6.000 na 9.000 dinara.\nKako se navodi u odluci Vlade, “cena testiranja na lični zahtev za strane državljane od juče iznosi 18.000 dinara, dok je za državljane Republike Srbije cena do kraja godine nepromenjena i ona iznosi 6.000 dinara.\nOvakva odluka izazvala negodavanje velikog broja građana koji smatraju da je pomenuto poskupljenje najblaže rečeno – neosnovano. Interesantan podatak izneo je novinar N1 televzije Dušan Mlađenović, koji je naveo da će naša država od naredne godine biti ispred Francuske, Čilea, Rusije, Ujedinjenih Arapskih Emirata, Kipra, Mađarske i Bugarske, kad je u pitanju cena PCR testiranja na koronavirus.\nU Francuskoj PCR test košta izmedju 54 i 70 evra\nU Čileu 31 evro\nRusiji 22 evra\nUAE 57 evra\nKipru 60 evra\nMađarskoj 55 evra\nBugarskoj 55 evra\nU Srbiji od 1.januara 75 evra.\n— Dusan Mladjenovic (@Kukumakalo) December 15, 2020\nIzolacijaPCR test na lični zahtev\nNjuškanjem prepoznaje zaražene koronom! Austrija predstavila novu tehniku borbe protiv virusa\nŠvedski model borbe protiv korone, Kristina Kovač i na kraju Vučić!


- Sve planove smo prilagodili tom putovanju, sin je otkazao turnir koji je treba da igra u tom periodu, samo da bismo putovali porodično zajedno, kako smo već planirali pre korone - priča nam Aleksandar iz Subotice.\nFoto: Aleksandar iz Subotice / Ustupljene fotografije\nOn nije jedini, kako saznajemo mnogi putnici svoja putovanja preko ove agencije rezervisali su još pre tri godine, pa zbog pandemije korona virusa, vaučeri su ostali na čekanju i ove godine je trebalo da ih iskoriste.\nKako nam kaže Aleksandar, redovno sa porodicom putuje u Grčku i nikada nije ima nikakvih problema. Kada su zbog pandemije otkazani aranžmani, prihvatio je ponudu da zameni vaučer i da porodicu vodi na more kada se stvore uslovi. I konačno kada se epidemiološka situacija zaista stabilizovala, i kada su su sve isplanirali, samo pet dana pred put dobili su poruku od agencije koja je posrednik, da agencija Mouzenidis Travel otkazuje sva putovanja bez nekog realnog objašnjenja.\n- Mi smo u šoku, ne znamo šta da radimo. Agencija u Subotici nam je ovo javila, a mi smo probali da zovemo agenciju u Atini, međutim niko se ne javlja. Ne znamo šta da radimo i kome da se obratimo. Zvali smo hotel u Grčkoj u koji smo trebali da odsednemo, međutim oni su nam rekli da je ta Agencija bankrotirala i da oni nemaju ništa sa tim. Sada ne znamo ni koga da zovemo ni kome da se žalimo - priča nam Aleksandar.\nDruštvene mreže šire vest da je Agencija Mouzenidis Travel "propala"\nVest o bankrotu ove Turističke agencije brzo se pročula, a vesti su stigle i od naših građana koji žive i rade u Grčkoj.\nKako su saznali za ovo, odmah su podelili na svojim profilima po društvenim mrežama, ne bi li tako pomogli onima koji su u neverici šta se zapravo dogodilo.\nKako Euronews Srbija nezvanično pisao još jednoj partnerskoj agenciji iz Beograda je iz glavne centrale Mouzenidisa u Solunu poslat dopis da otkaže određeni deo aranžmana od 18. do 26. juna jer "neće biti u prilici da ih ispune", kao i da će postojati "mogućnost prebacivanja putnika na aranžmane za Eviju i Hanioti". Jedan deo putnika koji putuje sopstvenim prevozom biće u mogućnosti da iskoristi aranžman u pojedinim smeštajnim jedinicama.\nKako se na poziv u Beogradu niko ne javlja probali smo da stupimo u kontakt sa Turističkom agencijom Mouzenidis u Atini, međutim oni nisu želeli da govore dok je glavna ekspozitura agencije u Solunu je nedostupna.\nPutnici počeli da se javljaju turističkoj inspekciji\nIz Sektora turističke inspekcije Ministarstva trgovine, turizma i telekomunikacija Srbija kažu da im se juče obratila direktorka Mouzenidis Travela za Srbiju i obavestila ih o dopisu koji su primili prethodnog dana iz Soluna.\n- Mi smo uradili ono što je do nas - agencija ima licencu, garanciju putovanja, registrovana je u APR. Naše je da uputimo putnike na prava koja su njima zakonom propisana, odnosno da je turistička agencija koja je organizator putovanja dužna da u roku od 15 dana izvrši povraćaj novca putnicima koji ne žele zamensko putovanje - rekli su iz ove Agencije za Euronews.\nUkoliko putnici ne budu obeštećeni u datom roku, onda agenciju mogu prijaviti turističkoj inspekciji.\n- Putnici su danas već počeli da se javljaju, ali u slučaju da ne budu obeštećeni tada mi postupamo u skladu sa zakonom, odnosno donosimo rešenje o privremenoj zabrani rada, oduzimanju licence i podnosimo zahtev za pokretanje prekršajnog postupka - rekli su iz Ministarstva.\nAranžmani otikazani i u drugim zemljama\nInače, agencija Mouzenidis Travel koja posluje u Rusiji takođe je putnike obavestila o privremenoj obustavi turističkih usluga u Grčkoj.\n- Zbog produženih mera na istočnoevropskom tržištu duže od godinu dana i operativnih i tehničkih mogućnosti, Mouzenidis Travel Greece, privremeno od 18.6. do 26.6. suspenduje aranžmane za Grčku - navodi se u dopisu koji je poslat Rusiji, a prenosi tourdom.ru.\nNezvanično se navodi i da je privremeni prekid u radu kompanije obrazložen pregovorima koje rukovodstvo agencije vodi sa grčkom vladom od koje očekuju finansijsku pomoć.\nKako piše grčki portal Anatolh, turoperator i avio kompanija Ellinair imaju problema zbog ograničenja letova za Rusiju, a upravo je to tržište s kog Mouzenidis privlači najviše turista.\nRuski mediji pak, izveštavaju da Mouzenidis Travel obećava da će nastaviti s pružanjem usluga nakon 26. juna.\nOglasio se i direktor agencije Mouzenidis u Ukrajini Albert Ovanesov koji je objasnio da će turisti koji su već na letovanju biti vraćeni kući u predviđeno vreme, dok će se rezervacije prijava za druge datume pre 1. septembra vršiti putem interneta.\n- Ne postoje tačne informacije o realizaciji aranžmana nakon 26. juna. Obaveštavaćemo vas - dodao je Ovanesov, a prenosi ukrajinski portal biz.liga.net.\nIsta situacija dogodila se i u Rumuniji, gde je takođe stigao dopis iz Soluna da se otkažu sva putovanja u periodu od 18. do 26. juna.\nOčigledno da je teška finansijska situacija, zajedno sa ograničenjima zbog pandemije koronavirusa, pogoršana i smrću vlasnika Borisa Muzenidisa koji je preminuo preminuo 27. marta ove godine.\nVlasnik agencije preminuo pre dva i po meseca\nBoris Muzenidis, turistički biznismen i predsednik grupe Mouzenidis Travel, preminuo je 27. marta ove godine u Moskvi od posledica koronavirusa. U Moskvu je doputovao dve nedelje pre toga na Međunarodnu turističku izložbu MITT.\nSedište kompanije Mouzenidis je u Solunu, a korporaciju čine Mouzenidis Travel, avio kompanija Ellinair, građevinska kompanija i nekretnine Grekodom Development i kompanija za vazdušni i drumski transport CargoService & Representations.\nTuroperator Mouzenidis Travel osnovan je 1995. godine. Na teritoriji Grčke posluje u 14 kancelarija, a regionalna mreža obuhvata poslovnice u gradovima Rusije, Ukrajine, Belorusije, Moldavije, Kazahstana, Rumunije, Srbije, Letonije, Bugarske, Gruzije, Poljske, Mađarske, Jermenije, Azerbejdžana i Kipra.


Priprema se novi sistem registracije vozila: Muehlbauer će ponovo dobiti milione od BiH? - mojusk.ba\nJedna od kompanija koja je osposobljena za isporuku uređaja i opreme za novi sistem registracije vozila je ova banjalučka firma.\nIako još uvijek nije okončana istraga u vezi s isporukom ličnih karata i vozačkih dozvola, postoji mogućnost da Agencija za lična dokumenta, razmjenu podataka i evidenciju (IDDEEA) sklopi novi ugovor sa kompanijom Muehlbauer iz Banje Luke. Ovaj put, prema još uvijek nepotvrđenim informacijama, radilo bi se o nabavci uređaja i druge potrebne opreme za sistem registracije vozila RFID.\nRadna grupa Vijeća ministara, koja razmatra pitanje registracije vozila, do kraja ove sedmice trebala bi da okonča svoj rad i usvoji izvještaj sa zaključcima. U njima bi, između ostalog, bilo predloženo ukidanje postojećih naljepnica, koje su se postavljale na vjetrobransko staklo prilikom registracije vozila i uvođenje takozvanog RFID sistema.\nOvaj sistem se sastoji od uređaja, poput onog koji se koristi prilikom plaćanja cestarine na autoputu, čipa, koji je ugrađen u registracijske tablice, potrebnih čitača kojima bi bila opremljena policija, te novih dokumenata, za koje će biti potrebno nabaviti novu opremu za izradu. S obzirom na to da u BiH trenutno postoji oko milion vozila, očigledno je da će se uvođenje RFID sistema mjeriti milionima maraka.\nZanimljivo je da je jedna od firmi koja je osposobljena za ovaj posao Muehlbauer iz Njemačke, odnosno njena istoimena kompanija kćerka iz Banje Luke. Ako bude donesena odluka o uvođenju RFID sistema, posao na izboru najboljeg ponuđača i nabavci svih uređaja i opreme trebala bi voditi upravo IDDEEA, čiji direktor Edim Nesimi nije htio dati bilo kakav komentar o ulasku u novi posao sa Muehlbauerom.\nOva firma je putem direktnih pregovora dobila posao na isporuci ličnih dokumenata, vrijedan oko 100 miliona KM, a sklopljeni ugovor je izuzetno nepovoljan po BiH. Zbog toga Tužilaštvo BiH vodi istragu protiv bivšeg direktora IDDEEA-e Siniše Macana.\nInače, suosnivač banjalučke firme Muehlbauer, osim istoimene njemačke kompanije je i Nites iz Praga. Ovu firmu su osnovali bivši savjetnik Milorada Dodika Zoran Korać i blizak prijatelj Zlatka Lagumdžije Miodrag Škrbić, inače brat prvog direktora CIPS-a Mirka Škrbića.\nOsim povezanosti s IDDEEA-om, Nites je, navodno, zahvaljujući dobrim političkim vezama, uspijevao osigurati višemilionske ugovore sa m.telom i Elektroprivredom RS-a.\n– Kako svaki sklopljeni ugovor sadrži i klauzulu o tajnosti, naša korporativna praksa ne podrazumijeva plasiranje ugovora u javnost, niti dostavljanje ugovora i interne dokumentacije trećim licima – kazala nam je Milica Stojaković, portparolka m:tela, na naše pitanje koje je sve poslove Nites obavljao za potrebe m:tela.\nJedan od najvećih poslova koje je Nites sklopio bio je ugovor sa Vladom RS-a o isporuci softvera za sistem centralizovanog obračuna plaća za sve budžetske korisnike u RS-u, vrijedan blizu četiri miliona KM.


Ministarstvo: Izgradnja pruge Beograd-Budimpešta počinje do kraja 2015. - Biznis i Finansije\nHome\tSlajder\tMinistarstvo: Izgradnja pruge Beograd-Budimpešta počinje do kraja 2015.\nMinistarstvo: Izgradnja pruge Beograd-Budimpešta počinje do kraja 2015.\nMinistarstvo gradjevinarstva, saobraćaja i infrastrukture saopštilo je danas da Srbija nastavlja rad na modernizaciji pruge Beograd-Budimpešta, bez kašnjenja i da će radovi početi do kraja ove godine.\nDo juna će biti uradjena studija izvodljivosti sa projektom, a početak radova očekuje se u poslednjem kvartalu 2015. godine, precizirano je u saopštenju.\nIstiče se da su već počele aktivnosti na modernizaciji pruge Beograd-Budimpešta, jer su iz ruskog kredita već obezbedjena sredstva za pojedine deonice.\nKrajem prošle godine vlade Kine, Srbije, Madjarske i Makedonije potpisale su sporazum o modernizaciji železničkog saobraćaja, sa nemerom da se prvo izgradi brza pruga od Beograda do Budimpešte, a potom od Beograda ka Makedoniji i dalje ka Grčkoj. Kina se uključila u taj projekat jer joj je interes da robu dopremljenu do Pireja transportuje železnicom do evropskih zemalja.\nOdluka nove grčke vlade da obustavi privatizaciju luke Pirej izazvala je polemike u srpskoj javnosti da li će se raditi na modernizacije pruge Beograd-Budimpešta.\nPrethodna vlada u Grčkoj planirala je prodaju 67 odsto udela u luci Pirej, za šta je bila zainteresovana kineska kompanija COSCO koja već ima 35-godišnju koncesiju za proširenje dva najveća kontejnerska terminala u toj grčkoj luci.


CIK:Poslednje pripreme za drugi krug glasanja\nCentralna izborna komisija Kosova usvojila operativni plan za drugi krug izbora, koji će se u pojedinim opštinama održati 9. januara.\nPrema tom planu, predizborna kampanja će trajati od 5. do 7. januara. Zbog utvrđenih nepravilnosti, CIK je odlučio da se u potpunosti ponove izbori u opštinama Srbica, Glogovac i Dečani. Takođe, odlučeno je da se izbori ponove na po jednom glasačkom mestu u opštinama Mališevo i Lipljan. CIK je zbog sumnje da je i u drugim sredinama na Kosovu bilo nepravilnosti, naredila da se izvrši novo prebrojavanje glasova na 40 odsto glasačkih mesta, odnosno na 760 od ukupno 2. 280 glasačkih mesta. Očekuje se da će Centar za prebrojavanje glasova, koji deluje u okviru CIK-a, brojanje završiti pre ponavljanja izbora u pet opština.\n22.10.2021 Olivera Radić dobitnica nagrade za novinarsku humanost "Đoko Vještica" (642)


Kusari-Ljilja poručila poslanici DPK: U ime rata vi ste zlostavljali i krali - Kosovo Online\nKusari-Ljilja poručila poslanici DPK: U ime rata vi ste zlostavljali i krali\n25. Novembar 2021. • 12:20\nŠefica poslaničke grupe Pokreta Samoopredeljenje Mimoza Kusari-Ljilja stala je u odbranu ministarke pravde Aljbuljene Hadžiu, posle optužbe poslanice DPK Bljerte Deljiu-Kodre da je ministarkin zet uhapšen zbog terorizma u Severnoj Makedoniji, prenosi Koha.\nOna je rekla da je njoj kao ženi u politici najgora stvar da ne zaštiti drugu ženu i navela da su optužbe Deljiu-Kodre neosnovane i neprincipijelne, a da je DPK u ime rata zlostavljala i krala.\nKusari Ljilja je rekla da je Deljia-Kodre doslovno rekla ministarki pravde u skupštinskoj raspravi "kako će izgledati sastanak sa vašim nemačkim kolegom kada u vašoj biografiji piše da je vaš zet osuđen za terorizam u Makedoniji".\n"Nije prvi put da Deljiu-Kodra napada rat dok je ovde u Skupštini glasala protiv zakona o silovanim osobama i o Specijalnom sudu”, rekla je Kusari-Ljilja.\nOna je navela i da Deljiu-Kodra nastavlja da "napada" i ne poriče da njena sestra radi u Nabavci Skupštine, niti da njen brat radi u kancelariji za nabavke u Skupštini.\n"Da li su ove vrednosti u ime rata, da li su svi zaposleni u ime rata koji ste zloupotrebili, ukrali ste”, navela je Kusari-Ljilja.\nDeljiu-Kodra kaže da se izjava o osuđeniku u Makedoniji zloupotrebljava za njeno ličovanje i objasnila da u skupštinskoj raspravi osuđenog ni u jednom trenutku nije nazvala teroristom.\n"Kako je moguće da ja, Blerta Deljiu Kodra, imam takvo mišljenje prema OVK kao što su neki od vas pokušali da aludiraju. Obraćam se samo da izrazim žaljenje zbog nesporazuma koji želim da ispravim”, rekla je Deljiu-Kodra I navela da su pojedini njenu izjavu namerno pogrešno protumačili.\nSmatra da se time nastojalo da se skrene pažnja sa toga što vlada nema rezultate.\nBlljerta Deljiu KodraFacebook\nKosovo DPK Mimoza Kusari-Ljilja Deljiu-Kodra\nDeljiu-Kodra: Zet ministarke Hadžiu je hapšen u Severnoj Makedoniji zbog terorizma\nPoslanica DPK Bljerta Deljiu-Kodra rekla je da je zet ministarske pravde Aljbuljene Hadžiu uhapšen zbog terorizma u Severnoj Makedoniji, prenosi Koha.\nDeljiu-Kodra kritikovala Kurtešija zbog izlaganja na sednici CIK-a\nMimoza Kusari Ljilja kandidat Samoopredeljenja za gradonačelnika Đakovice


Selaković i Čavušoglu: Unaprediti odlične odnose Srbije i Turske - Blitz RS - Vesti\nŠef srpske diplomatije kazao je da je i današnji susret bio prilika da se unaprede sveobuhvatni prijateljski odnosi, kojima u najvećoj meri pečat i zamajac daje, kako kaže, lični odnos dva predsednika – Aleksandra Vučića i Redžepa Tajipa Erdogana.\n„Srbija pridaje poseban značaj unapređenju političkog dijaloga i bilateralne saradnje“, kazao je Selaković izrazivši zadovoljstvo što su sadašnji odnosi na vrhuncu u odnosu na tradiciju od 142 godina diplomatskih odnosa Srbije i Turske.\n„Razgovarali smo i o situaciji u svetu i regionu, saradnji u regionu koju Turska prepoznaje i u inicijatici “Otvoreni Balkan“. Razgovarali smo i o situaciji u BiH i afirmisali smo naš dosledan stav o poštovanju teritorijalnog integriteta Bosne i Hercegovine, ali i poštovanje Dejtonskom sporazumu. Za Srbiju su jedino prihvatljiva rešenja koja dolaze putem dijaloga, uz saglasnost sva tri naroda u BiH“, kazao je šef srpske diplomatije.\nNavodeći da su razgovarali i o dijalogu Beograda i Prištine, Selaković se zahvalio na podršci koju Turska daje nastavku dijaloga.\nUkupna ekonomsko-trgovinska razmena prešla dve milijarde evra\n„Turski investitori nisu smanjili interesovanje za ulaganja u Srbiji“, navodi Selaković i dodaje da je u 2021. godini, ukupna trgovinska razmena postigla rast od 31,2 odsto.\nKako kaže, razgovarali su i o infrastrukturnim projektima koji su ključni za region i pomirenje u regionu, poput auto-puta Beograd-Sarajevo-Beograd u čijem finansiranju će učestvovati i Turska, ali i o magistralnim putevima Novi Pazar – Tutin, Tutin – Sjenica.\nIstakao je da su tokom sastanka, a govoreći o ratu u Ukrajini, saglasno izrazili posvećenost miru i ne samo posvećenost, već i nadu da će do postizanja mira doći što pre.\nMinistar Čavušoglu je naveo da se tokom današnjeg dana sastao sa predsednikom Aleksandrom Vučićem kojem je čestitao na izbornim rezultatima i kojem je preneo pozdrave turskog predsednika Redžepa Tajipa Erdogana, o čijoj poseti Srbiji su takođe razgovarali tokom današnjeg dana.\n„Veoma su važni ekonomski odnosi koji su u porastu. Predsednik Erdogan je kazao da je cilj da ti odnosi dostignu pet milijardi dolara. Vrujemo da ćemo dostići to ove godine, a već smo prešli određenu zacrtanu cifru“, kazao je Čavušoglu.\nPrema njegovim rečima, zahvaljujući Vladi Srbije i podršci predsednika Vučića, turske investicije su uvećane u Srbiji i to sa jednog miliona na 300 miliona za 10 godina.\nIzrazio je zadovoljstvo povećanjem broja turista sa obe strane i naveo da ove godine u Turskoj očekuju da imaju više od 300.000 turista iz Srbije.\nNavodeći da je aktuelno i putovanje sa ličnom kartom iz jedne u drugi zemlju, Čavušoglu ističe da će Srbija biti šesta zemlja sa kojom Turska ima takav sporazum, a jedina sa kojom se ne graniči.\nKako kaže šef turske diplomatije, razgovarajući o situaciji u BiH, on je istakao važnost uloge Srbije za stabilnost u celom regionu.\n„Imamo veliku želju i spremni smo da ostvarimo trilateralu između Turska, Srbija i BiH“, kaže Čaušoglu i dodaje da će Turska nastaviti da podržava dijalog Beograda i Prištine.\nOsvrnuvši se na rat u Ukrajini, Čavušoglu je rekao da treba uložiti najveći napor da se zaustavi rat i uspostavi mir.\n„Od velikog su značaja naši radovi koje ostvarujemo zajedno sa Rusijom i Ukrajinom. Svi imamo veliku želju da se ovaj rat što pre završi jer utiče na ceo svet i veoma je važno da se završi“, kazao je Čavušoglu.\nNakon sastanka ministara Selakovića i njegovog turskog kolege potpisan je i Sporazum o borbi protiv nedozvoljene trgovine kulturnim dobrima, koji je u ime Srbije potpisala ministarka Maja Gojković, a u ime Turske ministar Čavušoglu.\nDačić razgovarao sa Čavušogluom\nPredsednik Narodne skupštine Ivica Dačić razgovarao je sa ministrom Mevlutom Čavušogluom, koji je ocenio da nas istorija zajedničkih odnosa obavezuje da zajednički radimo na daljem jačanju sveukupnih odnosa i podršci miru i stabilnosti u regionu.\nPredsednik skupštine je za odnose Srbije i Turske rekao da su tradicionalno prijateljski, ističući da se bilateralna saradnja nalazi na veoma visokom nivou i realizuje na gotovo svim poljima, o čemu svedoči i činjenica da je ovo četvrti susret sa ministrom Čavušogluom u poslednjih godinu dana, saopšteno je iz parlamenta.\nDačić je rekao da dobre političke odnose prate i razvijeni ekonomski odnosi, što je posebno važno u trenutnoj situaciji, kada je poljuljano globalno energetsko i ekonomsko tržište.\n„Zainteresovani smo za unapređenje saradnje u sferi privlačenja turskih investicija kroz obezbeđivanje dugoročne podrške turskim investitorima u sprovođenju njihovih poslovnih namera, kako u postupku realizacije investicionih projekata, tako i u zaštiti stečenih prava investitora, a imajući u vidu stabilno poslovno okruženje i privlačni investicioni ambijent“, kazao je Dačić.


Kosovski inspektorat suspedovao srpskog policajca - Sputnjik Srbija\nKosovski inspektorat suspedovao srpskog policajca\n15:03 07.08.2020 Preuzmite kraći link\nKosovski policijski inspektorat suspendovao je sa dužnosti srpskog policajca Zorana Petrovića, koji je pre nekoliko dana u Severnoj Mitrovici iz ličnih razloga fizički napao mladića, prenosi Indeks onlajn.\nKako se navodi, do suspenzije je došlo "nakon dodatnih dokaza do kojih je došao Policijski inspektorat", a suspendovanom policajcu je oduzeto službeno oružje.\nPripadnik Rosu Zoran Petrović iz Severne Mitrovice 4. avgusta je u centru tog grada udario mladića, takođe sprske nacionalnosti, pištoljem po glavi, a oružje je opalilo.\nKako je tada preneo portal Kosovo onlajn, pripadnik Rosu, Srbin iz Severne Mitrovice, koji je bio u civilu i van dužnosti, pištolj je upotrebio želeći da reši nerašćišćene odnose u vezi sa tučom u tom gradu prethodnih dana.\nPripadnik Specijalne jedinice kosovske policije Zoran Petrović uhapšen je zajedno sa još petoricom osumnjičenih na severu Kosova.


Martovski festival posvećen Simjanoviću od 19 - 25. aprila\nTanjug 15. aprila 2021. 14:32\nBEOGRAD – Beogradski festival dokumentarnog i kratkometražnog filma – Martovski festival posvetio je svoje duplo izdanje, najavljeno od 19. do 25. aprila, proslavljenom kompozitoru Zoranu Simjanoviću, koji je preminuo u Beogradu od posledica korona virusa, a laureat je nagrade za životno delo 67/68. Martovskog festivala, najavljeno je danas u Domu omladine Beograda.\nPredsednik festivalskog Odbora Andreja Mladenović napominje da je festival pomeren u termina kada je njegovo održavanje realno uz pridržavanje svih propisanih epidemiloških mera.\n„Biće to prvi festival u ovoj godini u organizaciji beogradske uprave. Mnogo su nam pomogli Ministartvo kulture i informisanja i Sekretarijat za kulturu grada da pripremimo zanimljiv program na radost ljubitelja filma“, kazao je Mladenović.\nDodao je da će duplo izdanje Martovskog festivala na određeni način biti posvećeno Zoranu Simjanoviću.\n„Odlazak slavnog kompozitora je veliki gubitak za srpsku kulturu, a ne samo za kinematografiju. Planirali smo da Simjanoviću uručimo nagradu za životno delo na 67. Martovskom festivalu, koji nije održan zbog izbijanja epidemije. Zbog njegovog odlaska nećemo biti u prilici da to učinimo ni 19. aprila na otvaranju festivala“, kazao je Mladenović.\nNagrade će biti dodeljene posebno za 67. i za 68. izdanje Martovskog festivala, a žirijem će predsedavati reditelj Želimir Žilnik.\nNa svečanom otvaranju biće prikazani žurnali “Filmskih novosti” o važnim trenucima iz istorije Martovskog festivala, animirani film “Kad oružje govori” Borislava Šajtinca, čija je svetska premijera bila planirana za otvaranje 67. festivalskog izdanja, kratki igrani “Nimic” slavnog grčkog reditelja Jorgosa Lantimosa, koji govori o susretu čeliste sa nepoznatom ženom u metrou, a koji će imati neočekivane i dalekosežne posledice po njegov život, te prvi iz međunarodnog takmičarskog programa – kratki igrani crnogorski film “Duga” Aleksandra Vujovića, koji će biti i gost ukoliko to dopuste okolnosti pandemije.\nU sve to te večeri će biti emitovan kratki omaž o stavralaštvu Zorana Simjanovića.


Žene bolje spavaju uz psa - PRess Serbia | PR PRess team\nOduvek znani kao čovekovi najbolji prijatelji, psi su odnedavno postali poznati i kao “partneri” uz koje žene najbolje spavaju, što je dokazano istraživanjem američkog Udruženja ljubitelja pasa\nDokazano je da su se dame koje su spavale sa kucama osećale komfornije i sigurnije tokom sna, pa su se budile odmornije, što je objašnjeno time da su psi poznati kao zaštitnici koji lako upozore na neželjene goste. Takođe, oni razvijaju zdravije obrasce spavanja sa svojim vlasnicima, od ljudi ili mačaka, jer 75 odsto noći provedu spavajući i manje su aktivni po mraku.\nPrema drugom istraživanju, američke Asocijacije veterinara, potvrđeno je da i muškarci i žene bolje spavaju ako je pas u istoj prostoriji sa njima, a ne baš u samom krevetu. Ovi naučnici privoleli su osobe sa poremećajem sna da spavaju u istoj sobi sa psima tokom pet meseci, nakon čega im se kvalitet sna znatno popravio.\nTagovikućni ljubimac pas san zene


Sto najvećih dužnika u blokadi za 705 miliona evra, pojedini već deset godina ne izmiruju obaveze | Novosadski informativni portal 021\n07:47 > 11:05\nPrva na listi je firma "Ladinvest doo" Beograd, sa iznosom blokade od 3,6 milijardi dinara (oko 30 miliona evra) koja je nelikvidna 2.795 dana.\nNa tom spisku najduži broj nelikvidnih dana upisala je firma "Reks Komerc doo" Niš u likvidaciji, čak 18 godina nelikvidnosti ili 6.616 dana, sa blokadom računa od od 375 miliona dinara.\nOd javnih preduzeća JP "PEU Resavica" u blokadi je 3.260 dana, dok iznos blokade ovog javnog preduzeća za podzemnu eksploataciju uglja iznosi 1,2 milijarde dinara, piše Nova ekonomija.\nCrvena lampica "svetli" i na računu Javnog preduzeća za obavljanje komunalnih delatnosti "Beli izvor Vrnjačka Banja", koje je u blokadi zbog oko 450 miliona dinara duga (broj nelikvidnih dana je 1.697).\nNa listi je i državno preduzeće "Železnice Srbije" sa 2.217 dana nelikvidnih dana i iznosom blokade od 889 miliona dinara.\nNekoliko firmi već deset godina nesposobno je da izmiri svoje obaveze, kao što je "Šumadija - Dedinje" doo Beograd koja je nelikvidna već 4.624 dana.\nNa spisku 100 najvećih po iznosu blokade nalazi se "Luka Beograd AD" Beograd sa 2,4 milijarde dinara blokade i broj nelikvidnih dana iznosi 576.\n17.01.2022\t• 12:44\nNaravno da se zalazem da se naplati sve sto firme duguju i sve sto nije naplaceno do sada.\nI naravno da treba udariti po frilenserima jer su i oni duznici koji decenijama ne placaju nikakve poreze. Ja radim kod privatnika, ali sve za inostraje firme tao da i ja unosim novac u Srbiju, ali ja sve vreme placam sveporeze,kao i moja firma.\n17.01.2022\t• 09:22\nšta ih briga\nali zato udari po frilenserima koji unose novac u zemlju...\n17.01.2022\t• 09:14\nE dok ovako bude nema napretka! Izvrsitelji ti otimaju bukvalno sve za neplacenu informatiku a ovo...?! E zato ce svi da odu sa vlasti u Aprilu!


BalkanMagazin :: Bankrotirao kineski solarni gigant\nBankrotirao kineski solarni gigant\nIzvor: Xinhua net\nčetvrtak, 21. mart 2013 14:06\nKineski proizvođač solarnih panela Vuksi Santek proglasio je bankrot. (foto: Radnik provereva solarne panele na proizvodnoj liniji u Santek paueru u gradu Vuksi)\nVodeći proizvođač solarnih panela Vuksi Santek (Wuxi Suntech), glavna filijala kompanije Santek pauera (Suntech Power) koja je listirana na njujorškoj berzi sa sedištem u gradu Vuksi na istoku Kine, proglasio je bankrot.\nU skladu sa kineskim Zakonom o stečaju, Srednji narodni sud u gradu Vuksi je odobrio zahtev za bankrot Vuksi Santeka, nakon zajedničkog zahteva koji je izdat od strane devet banaka kreditora.\nKompanija nema prigovor na odluku.\nOsnovana 2001. godine, Vuksi Santek isporučuje više od 95 odsto proizvoda Santek pauera. Ukupni kapacitet proizvodnje Vuksi Santeka je prošle godine dostigao 2,4 gigavata (GW).\nOd februara, kreditni bilans lokalnih i inostranih valuta Vuksi Santeka među njegovim bankama kreditorima iznosio je 7, 1 milijardi juana (1, 14 milijardi američkih dolara), rekao je viši menadžer kompanije.\nIz banka je saopšteno da na osnovu tržišnih pravila i zakona, pošto se kasni sa plaćanjem neizmirenih kredita a kompanija nije donela izvodljiv plan otplate, izjavljujući da će bankrot štititi njihove zakonske interese i održati socijlanu stabilnost.\nKako bi oživele kompaniju, banke, takođe, očekuju da kompanija nađe treću stranu za stratešku reorganizaciju, prema rečima menadžera.\nŠi Žengrong (Shi Zhengrong), istaknuti naučnik iz oblasti solarne energije je 2001. godine osnovao Vuksi Santek, jednog od najvećih kineskih proizvođača solarnih modula. Tokom 2005. godine osnovan je Santek pauer holdings korporejšn Ltd. (Suntech Power Holdings Co., Ltd., ili Suntech Power) i listiran na njujorškoj berzi.\nObaveze Vuksi Santek dostigle su 2, 3 milijardi američkih dolara, a tržišna vrednost Santek pauera je opala sa 4, 9 milijardi američkih dolara iz 2005. godine na 150 miliona američkih dolara koji iznosi u ovom trenutku.\n„Ključni razlog leži u globalnoj hiperprodukciji,“ rekao je član stečajnog tima, dodajući da je kompanija bila poražena u žestokom cenovnom ratu.\nKu Ksiahua, predsednik kanadskog Solara, jedne od najvećih solarnih kompanija na svetu listiranih na Nasdak berzi, rekao je da bankrot Vuksi Santek predstavlja opasan znak operativnih gubitaka za fotonaponska preduzeća.\n„Kompanija je bila poštovan takmičar. Njihovi proizvodi su među najboljim na svetu i po kvalitetu i performansama,“ rekao je Ku, dodajući da je niz loših odluka dovelo kompaniju do bankrota.\nPrema stečajnom timu, kompanija je potpisala dugoročne ugovore sa stranim dobavljačima polisilikona po visokim cenama, što je dovelo do visokih cena materijala. Kompanija je, takođe, uložila na desetine miliona američkih dolara u razvoj ćelija tankog filma, što se kasnije pokazalo da je još jedan stateški propust koji je doprineo proglašenju bankrota te kompanije.\nZvaničnik Komisije za nacionalni razvoj i reforme rekao je da bi Vlada mogla da interveniše u reorganizaciji, jer u kompaniji trenutno rade skoro 10.000 ljudi, ali će takva pomoć biti ograničena.\n„Cela fotonaponska industrija smanjuje broj zaposlenih. Žalosno je što je kompanija otišla u bankrot, ali to je uobičajni tržišni fenomen,“ rekao je zvaničnik.\nSlučaj je postao prekretnica za Kinesku fotonaponsku industriju usred globalnog ekonomskog usporavanja, industrijske hiperprodukcije i previsokih obaveza koje naplaćuju SAD i Evropa, rekao je Vang Bohua, generalni sekretar Kineskog udruženja solarnih proizvođača (CPIA)\n„Smanjivanje proizvodnog kapaciteta je bolno, ali ja verujem da će se u naredmnim godina pojaviti konkurentnije kompanije, zahvaljujući procvatu domače potražnje,“ kazao je Vang.\nKako bi pomogla kompanijama da budu na ivici rentabilnosti, kineska vlada je prošle godine ponudila nove mere da podstakne domaće tržište solarne energije kako bi smanjila zavisnost fotonaponske industrije zemlje od inostranih tržišta.\nNovointalisani kapaciteti energije koju proizvode solarni paneli u Kini prošle godine porasli su na 4,5 GW sa 0, 45 GW iz 2010. godine i očekuje se da će ove godine premašiti šest GW.


3. Međunarodno takmičenje harmonikaša “Sevdalinko u srcu te nosim“ 2. novembra u BKC u Tuzli – Glas TK\nProdužene su prijave za 3. Međunarodno takmičenje harmonikaša do 02. novembra 2021. godine. Učesnici plaćaju kotizaciju na info pultu na samom festivalu.\nFestival harmonike „Sevdalinko harmonikom opjevana„ jedna je u nizu aktivnosti koja doprinosi zajedničkom cilju, a to je promocija i očuvanje izvorne sevdalinke. Ovaj projekat je od velikog značaja ne samo za lokalnu zajednicu, nego i za državu BiH, region i šire.\nOvim projektom se u velikoj mjeri doprinosi zaštiti i promovisanju bogatog kulturnog naslijeđa sevdalinke.\nInformacija za učesnike o dolasku u Bosnu i Hercegovinu.\n1. Stranci koji ne moraju tijekom ulaska u BiH predočiti negativni nalaz teksta ili potvrdu su:\ndržavljani Crne Gore, Republike Srbije, kada u Bosnu i Hercegovinu ulaze direktno iz države čiji su državljani , kao i njihova maloljetna djeca i supružnici koji su državljani drugih zemalja.\n2. Stranci koji dolaze iz zemalja Evrope moraju imati negativan nalaz PCR teksta ili brzog antigenskog teksta na virus SARS-Cov-2 koji nije stariji od 48 sati ako dolazi iz zemalja Evrope\n–Potvrdu o cijepljenju za osobu koja je prije više od 14 dana od dana dolaska na granični prijelaz BiH primila drugu dozu cjepiva protiv COVID-19 Ili je cijepljena jednom dozom prije 14 dana i više od dana dolaska na granični prijelaz BiH, ako se radi o cjepivu koje se prima u jednoj dozi.\n– Potvrdu izdatu od liječnika da je prebolio bolest COVID-19 u proteklom periodu od 14 dana do 180 dana dolaska na granicu prijelaz BiH.\nPrevious Post: Predložen pritvor osumnjičenom za silovanje u Gradišci\nNext Post: Gradonačelnik Tuzle primio predstavnike Planinarskog društva „Konjuh“


Blic: Nova komisija istražuje atentat na Đinđića – Nadlanu.com\nBlic: Nova komisija istražuje atentat na Đinđića\nObjavljeno 23. feb 2014. / 22:54:09\nUskoro će biti formirana komisija za pronalaženje eventualnih naručioca i finansijera ubistva srpskog premijera, piše Bllic.\nKako piše „Blic“, članovi komisije biće Marko Kljajević, nekadašnji sudija koji je skoro do kraja sudio u postupku za atentat na Zorana Đinđića, advokat Rajko Danilović, zastupnik premijerove prorodice u tom suđenju, Olgica Batić, narodni poslanik, kao i advokat Ante Bošković. U komisije će biti i predstavnici Bezbednosno-informativne agencije, Tužilaštva za organizovani kriminal, kao ministarstava pravde i policije.\nKomisija se formira na inicijativu dela budućih članova. Njima je podstrek za početak istrage bio zahtev četiri poslanika glavnih političkih grupa u Evropskom parlamentu, među kojima je i izvestilac za Srbiju Jelko Kacin, da se rasvetli politička pozadina ubistva premijera.\nSkinuti oznaku državne tajne sa svih dokaza koje je prikupila komisija Žarka Koraća\nRazgovor sa Jelkom Kacinom o dokumentaciji koja je van Srbije\nTraženje dokumentacije od službi drugih država\nAnaliziranje rada BIA, MUP-a i tajnih vojnih službi u vreme atentata na premijera\nIspitivanje tokova novca koji mogu biti u vezi sa organizacijom atentata\nSaslušanje svih potencijalnih svedoka\nPrvi radni sastanak o formiranju komisije održan je nedavno kod prvog potpredsednika Vlade Aleksandar Vučića. Kako “Blic” saznaje, tada su već izneti predlozi šta su sve ciljevi komisije, koja će zvanično biti formirana u martu.\nPreporuke Žarka Koraća\nNakon atentata bila je formirana i komisija za ispitivanje sistema bezbednosti, kojoj je predsedavao Žarko Korać. Ona je 13. avgusta 2003. uradila izveštaj sa pet preporuka. Jedna od preporuka je bila i da “MUP i BIA formiraju komisije i hitno utvrde propuste u sistemu obezbeđenja“. Iako je preporučeni rok bio 45 dana, to ni do danas nije urađeno. Nije ispunjena ni preporuka da se “utvrdi konkretna odgovornost svih osoba koje su bile posredno ili neposredno zadužene za sistem obezbeđenja premijera”.\nZa ubistvo Đinđića prvosnažno su osuđeni na po 40 godina Milorad Ulemek Legija, u vreme ubistva pukovnik DB u penziji, i ubica Zvezdan Jovanović, u vreme ubistva aktivni potpukovnik DB-a. Osuđena su još desetorica, među kojima su još dvojica pripadnika JSO i jedan radnik BIA, koji je bio u obezbeđenju premijera. U presudi se navodi da su organizatori ubistva Ulemek i pokojni vođa zemunskog klana Dušan Spasojević Šiptar.\nOsuđeni za ubistvo premijera Zorana Đinđića\nMilorad Ulemek Legija (JSO) 40 godina\nZvedan Jovanović Zmija (JSO) 40\nAleksandar Simović (zemunski klan) 35\nNinoslav Konstantinović Nino (zemunski klan) 35\nVladimir Milisavljević Budala (zemunski klan) 35\nMiloš Simović (zemunski klan) 30 Milan Jurišić Jure (zemunski klan) 30\nBranislav Bezarević (bivši radnik BIA) 30\nSretko Kalinić Beli (zemunski klan) 30\nDušan Krsmanović (zemunski klan) 20\nŽeljko Tojaga (JSO) 15\nSaša Pejaković (JSO) 8


Hejli: Tilerson i Keli pokušali da me okrenu protiv Trampa\nTanjug 10. novembra 2019. 21:05\nNJUJORK – Bivša ambasadorka SAD pri Ujedinjenim nacijama Niki Hejli, napisala je u svojoj knjizi da su dva bivša zvaničnika iz administracije američkog predsednika Donalda Trampa pokušale da je okrenu protiv Trampove politike.\nHejli je napisala da se nekadašnji državni sekretar Reks Tilerson i šef osoblja Bele kuće Džon Keli, nisu slagali sa politikom Trampa u vezi napuštanja sporazuma o klimatskim promenama i drugim odlukama, ali da su verovali da „spašavaju državu“ i želeli da joj nametnu svoja uverenja.\n„Bila sam šokirana“, napisala je Hejli, govoreći o sastanku sa dvojicom zvaničnika iza zatvorenih vrata.\n„Keli i Tilerson su mi poverili da su, kada su se suprotstavili predsedniku, pokušali da spasu zemlju. Rekli su da su njihove odluke, a ne predsednikove, u najboljem interesu Amerike. Tillerson mi je ispričao razlog zbog kojeg se protivio predsednikovim odlukama, jer da nije, kako je rekao, ljudi bi umrli“, napisala je Hejli.\n„Umesto što su meni išta rekli, trebalo je da to kažu predsedniku, a ne da traže od mene da im se pridružim. Trebalo je da kažu predsedniku zbog čega se protive i daju otkaz ukoliko im se ne sviđa šta radi. Ali da se potkopava predsednik je stvarno opasna stvar. I u suprotnosti je sa Ustavom i željom američkog naroda. I bilo je uvredljivo“, rekla je Hejli.


Rukometaši Radničkog spremni za derbi jeseni - iKragujevac\npetak, 07 decembar 2018 17:30\nPoslastica jesenjeg dela sezone je pred rukometašima Radničkog 1964.Voljom žreba za kraj polusezone je zakazan derbi celog toka ovog dela prvenstva u kome Kragujevčani gostuju,u okviru 11-og kola Super B lige za muškarce,razgoropađenoj ekipi Bele Palanke. Pobedom bi Radnički poneo laskavu titulu jesenjeg prvaka. Utakmica će se odigrati u subotu 8. decembra u vrelom ambijentu hale „Banjica“ u Beloj Palanci.\nNakon 10 kola očekuje nas možda i najteža utakmica u ovom delu polusezone. Idemo na gostovanje Beloj Palanci, ekipa koja je uz Dubočicu i nas, ozbiljan kandidat za viši rang. Domaćin je izuzetno iskusna ekipa,igraju dugi niz godina u istom sastavu I nezgodan su protivnik,pogotovo pred svojom vatrenom publikom,ali sam uveren da ćemo se izboriti sa tim pritiskom.\nPoslednji ispit pred pauzu je ispred nas i ne sumnjam da ćemo ga položiti najvišom prolaznom ocenom. Svesni smo svog kvaliteta, tako da potpuno motivisani odlazimo po 2 boda!- najavio je derbi jesenjeg dela sezone prvotimac Radničkog 1964 Branislav Radenović.


Graničar uhapšen zbog dilanja droge\n26.03.2013 20:00 | Goran Obradović\nBanjaluka - Zbog sumnje da su se bavili trgovinom opojnom drogom, u policijskoj akciji "Krug" danas je uhapšeno osam osoba na području Prijedora, Novog Grada i Gradiške, saopšteno je iz CJB Banjaluka.\nPrema nezvaničnim informacijama, uhapšeni su pripadnik Granične policije BiH Radivoje Čanić, te Aleksandar Grubješić iz Novog Grada, Dalibor Stjepanović zvani Švabo, iz Gradiške, Goran Oljača iz Prijedora i Nenad Tomić iz Ljubije kod Prijedora, te P. U., M. N. i M. D., čiji identitet nismo uspjeli da saznamo. Prema informacijama do kojih smo došli, većina osumnjičenih su od ranije poznati policiji po krivičnim djelima u vezi sa trgovinom drogom.\nTokom akcije pretreseni su kuće i pomoćni objekti koje koriste osumnjičeni i tom prilikom zaplijenjena je određena količina kokaina, marihuane i oružja.\nIz policije danas nije saopšteno koliko je i kod koga pronađeno droge.\nU Centru javne bezbjednosti Banjaluka rečeno je da će osumnjičeni poslije kriminalističke obrade uz izvještaj biti predati Okružnom tužilaštvu, zbog sumnje da su počinili krivična djela neovlašćena proizvodnja i promet opojne droge i nedozvoljena proizvodnja i promet oružja ili eksplozivnih materija.\nPoslije saslušanja u Tužilaštvu, biće donesena odluka o prijedlogu pritvora za njih. U Tužilaštvu su dodali da su osumnjičeni drogu nabavljali tokom decembra prošle i januara ove godine i prodavali je korisnicima na području Novog Grada, Prijedora i Gradiške.\nU CJB Banjaluka su dodali da će ova akcija biti nastavljena i u sljedećem periodu.\nVećina osumnjičenih su policiji poznati od ranije. Uhapšeni Dalibor Stjepanović zvani Švabo je u januaru 2009. godine bio osuđen na četiri godine zatvora zbog neovlašćene proizvodnje i prometa opojne droge.\nOn je bio uhapšen zajedno sa Boškom Perićem zvanim Legija i još pet osoba zbog sumnje da su prodavali veće količine heroina i kokaina.


Inicijativa “Pratim JA”: Građani nezadovoljni radom lokalnih samouprava\nHome»Aktuelno»Inicijativa “Pratim JA”: Građani nezadovoljni radom lokalnih samouprava\nBy Dana Mitrovska 17/08/2021 Updated: 23/08/2021 Nema komentara2 Mins Read\nNegativno iskustvo sa radom lokalnih samouprava u Srbiji ima 55 odsto građana, a čak 80 posto anketiranih u okviru projekta “Pratim JA” nema osećaj da je lokalna samouprava otvorena i dostupna građanima.\nMeđu građanima vlada neupućenost i apatija o mogućnostima i pravima, kao i strah da iskažu svoje mišljenje i kritikuju lokalne funkcionere, pokazalo je istraživanje inicijative #PratimJA (Pratim Javnu Administraciju) koje je realizovano tokom juna i jula meseca, i u kom je učestvovalo preko 1200 građana širom Srbije.\nPrebacivanje nadležnosti i odgovornosti, davanje različitih informacija i uputstava, „šetanje“ od kancelarije do kancelarije, zahtevi za pribavljanjem dodatnih papira i zatvorena vrata, samo su neke od asocijacija nezadovoljnih ispitanika na rad opštinske ili gradske uprave, navodi se u saopštenju Nacionalne koalicije za decentralizaciju.\nInteresantno je da građani koji su svoje iskustvo ocenili kao pretežno pozitivno, ali tek svaki peti smatra da je lokalna uprava otvorena i dostupna građanima. Čak 80 odsto građana veruje i da se službenici zapošljavaju “preko političkih ili ličnih veza”.\nPolovina građana pretežno je zadovoljna uslugama koje pruža njihova opštinska ili gradska uprava, kao što su usluge izdavanja izvoda iz matične knjige rođenih ili knjige državljana, prava na socijalnu zaštitu, građevinske dozvole, potvrde za upis deteta u školu, i slično.\nGrađani su se često osvrtali na komunalne probleme, kao što su seča drveća, vodosnabdevanje, nedostatak parking mesta, probleme sa strujom i prevozom, ali se nisu obraćali lokalnim institucijama povodom navedenih problema\nČak 42 odsto njih ne zna da li ima mogućnost da se uključi u donošenje opštinskog ili gradskog budžeta, a tek svaki drugi građanin zna za mogućnost da pristupi informacijama od javnog značaja.\nUlične akcije i anketiranje se sprovode u 17 gradova/opština, kao i onlajn na sajtu www.pratimJA.rs, sa ciljem prikupljanja stavova građana o stanju javne uprave na lokalu. Predviđeno je održavanje pet akcija u svakoj jedinici lokalne samouprave, a predstavljeni nalazi se odnose na prvi krug akcija.\nUlične akcije se sprovode u okviru projekta „Pratim JA“, koji sprovode Centar za evropske politike (CEP), Nacionalna koalicija za decentralizaciju (NKD), Centar za ravnomerni regionalni razvoj (CenTriR) i Ekološki centar Stanište“, uz lokalne organizacije Urban In, Odbor za ljudska prava Niš i Klub Ars Nova.\nNKD uputio pismo lokalnim vlastima: Budite samouprava! Mladen Jovanović: Decentralizacija je mogućnost da utičemo na kvalitet svog života Potencijalna privremena uprava u Nišu – šta su njena ovlašćenja? Građani ne znaju ko ih predstavlja u parlamentu, neophodna promena izbornog sistema\nCentar za evropske politike Centar za ravnomerni regionalni razvoj CenTriR CEP Inicijativa “Pratim JA” Klub Ars Nova Nacionalna koalicija za decentralizaciju NKD Odbor za ljudska prava Niš Urban In


Zovem policiju da pošalju ekipu za uviđaj, veli mi-bogami moraš doć za nas - indeksonline.me\nHome Politika Zovem policiju da pošalju ekipu za uviđaj, veli mi-bogami moraš doć za...\nZovem policiju da pošalju ekipu za uviđaj, veli mi-bogami moraš doć za nas\nZahvaljući “sposobnosti” Vlade koja ni nakon pet mjeseci nije uspjela da riješi problem sa policijskim patrolnim vozilima, službenici policije su ovih dana postali predmet ismijavanja na društvenim mrežama, pišu Dnevne novine.\nNakon što su ostali bez 130 patrolnih vozila, vjerovatno će ostati i bez goriva za ostale automobile pošto Vlada jedino donosi zaključke koji nikako da budu realizovani, jer budžetza 2021. godinu još nije usvojen, a kad će ne zna se.\nDo tada se policija snalazi kako umije i zna, koriste privatna vozila u obavljanju redovnih zadataka, a građani sa čuđenjem gledaju, ne vjeruju i smišljaju opaske na njihov račun.\n“Zovem policiju da pošalju ekipu za uviđaj, veli mi – bogamt moraš doć za nas”, ” Vozim se bulevarom, kad odjednom ulijeće stara “škoda” ispred mene, već mislim da oće neko da me kidnapuje, kad ono izlaze dva saobraćajna policajca i traže mi isprave”… samo su neke od objava koje se ovih dana dijele na društvenim mrežama.\nPodsjećamo da se Uprava policije obratila Ministarstvu finansija još 29. januara 2021. godine, u kojem ukazuje na probleme koji mogu nastati uslijed isteka Ugovora o lizingu za 130 automobila.\nTakođe, u Informaciji koja je usvojena na Vladi 13. maja nalazi se upozorenje Uprave policije da goriva imaju samo do kraja maja, i da je neophodna hitna nabavka istog u vrijednosti od 462.000 eura.


Predviđanja /UIO BiH: Prihodi od putarina u ovoj godini veći za 35 miliona maraka / Radio Sarajevo\nPredviđanja / UIO BiH: Prihodi od putarina u ovoj godini veći za 35 miliona maraka\n21. 05. 2019. u 11:43:00 Srna\nIznos naplate neto prihoda od indirektnih poreza u BiH za ovu godinu projektovan je na 6,45 milijardi KM, ili više za 3,7 posto nego u prošloj godini, navodi Odjeljenje za makroekonomsku analizu Uprave za indirektno oporezivanje (UIO) BiH u najnovijem biltenu.\nNajveće učešće u tom rastu prihoda ima PDV, čije povećanje naplate bi trebalo da bude za više od 140 miliona KM.\nSlijede prihodi od putarina sa projektovanim rastom od 35,7 miliona KM, prihodi od akciza čiji je projektovani rast od 35,4 miliona KM, dok je rast prihoda od carina projektovan na iznos od 15,7 miliona KM.\nPodsjećamo, tokom 2018. godine UIO je na osnovu putarina i akciza za naftu prikupio oko 1,1 milijardu konvertibilnih maraka.\nRast prihoda od indirektnih poreza za narednu godinu projektovan je na 176,6 miliona KM, što je procentualno povećanje od 2,7 odsto.\nProjekcije kretanja prihoda od indirektnih poreza za 2021. godinu predviđaju rast po stopi od tri posto, ili u iznosu većem od 199 miliona miliona KM, dok je projektovana stopa rasta tih vrsta prihoda za 2021. godinu 3,3 posto, odnosno više za projektovanih 223,9 miliona KM.\nNajveći generator suficita prihoda od indirektnih poreza u tom periodu je PDV, s obzirom na njegovo značajno učešće u prihodima, te planiranim stabilnim stopama rasta u skladu sa projekcijama potrošnje.\nProjektovani prihodi od PDV-a generišu u sebi više od 70 posto apsolutnog godišnjeg projektovanog rasta prihoda.\nTagovi: UIO BiH prihodi putarina gorivo Uprava za indirektno oporezivanje\n! / Upravni odbor UIO donio odluku: Novi zakon o PDV-u upućen u parlamentarnu proceduru\nUIO BiH / Prihodi od indirektnih poreza povećani za 201 milion maraka\nBiH / Mogu li građani očekivati poskupljenja zbog predloženog novog Zakona o PDV-u?


Podnošenje zahteva za boravišnu dozvolu na osnovu | SwedenAbroad\nPodnošenje zahteva za boravišnu dozvolu na osnovu studija u Švedskoj\nAko nameravate da studirate u Švedskoj u periodu dužem od tri meseca, a niste državljanin EU, potrebna vam je boravišna dozvola.\nUkoliko će vaše studije trajati kraće od tri meseca, a vaša zemlja nije obuhvaćena bezviznim režimom, treba da podnesete zahtev za vizu.\nSpisak zemalja čijim državljanima je potrebna viza\nEletronska aplikacija je najjednostavniji i najbrži način za podnošenje zahteva za boravišnu dozvolu na osnovu studija na univerzitetima ili višim školama u Švedskoj. Elektronske aplikacije stižu direktno u Zavod za migracije i imaju prioritet.\nUkoliko niste u mogućnosti ili ne želite da podnesete zahtev elektronskim putem, ili želite da studirate u nekoj drugoj vrsti škole osim univerziteta i više škole, zahtev podnosite lično u Ambasadi Švedske u Beogradu. Za tu priliku treba da zakažete vreme.\nKoja pravila važe i koja dokumentacija je potrebna\nPročitajte o pravilima, potrebnoj dokumentaciji i načinu apliciranja u meniju sa leve strane.\nSveobuhvatne informacije o visokom obrazovanju u Švedskoj naći ćete na portalu Study in Sweden.


Da li je skladište gasa u Smederevu izgrađeno zakonito ili ne? - SDCafe.rs\nHome\tInfo\tDa li je skladište gasa u Smederevu izgrađeno zakonito ili ne?\nDa li je skladište gasa u Smederevu izgrađeno zakonito ili ne?\nPosle tvrdnji odlazećeg ministra građevine i urbanizma Velimira Ilića da je jedno od najvećih skladišta TNG-a u Srbiji izgrađeno po zakonu, Smederevci su zbunjeni. Jer Urbanistička inspekcija ovog ministarstva tvrdi suprotno.\nJednom izjavom Ilić je demantovao svoju inspekciju navodeći da su državni sekretari pregledali svu dokumentaciju, „overili i potpisali da je u skladu sa zakonom“.\n– Svaka čast inspektoru, ali inspektor može da pogreši – objasnio je tada Ilić.\n„Novosti“ su, na osnovu Zakona o slobodnom pristupu informacija, došle do zapisnika urbanističke inspektorke Sonje First. Spisak „grešaka“, kako tvrdi ministar, je podugačak.\nInspektorka tvrdi da Plan detaljne regulacije za parcelu na kojoj je izgrađeno skladište nije izrađen i donešen u skladu sa Zakonom o planiranju i izgradnji. Takođe nije u skladu s planskim dokumentom višeg reda odnosno Planom generalne regulacije u pogledu namene. Potom, ne sadrži sve podatke i uslove nadležnih organa – nema uslova za saobraćajnu infrastrukturu, zaštitu vodotoka, kao ni seizmološke i sanitarne uslove.\nLokacijskom dozvolom nije predviđena faznost radova, dok elaborat investitora, preduzeća „LPG Petrol“ Beograd, predviđa sedam faza. Objekat se širi i na susednu parcelu, rečnu obalu Dunava, koja ne postoji u planskim dokumentima. Takođe, nadležni organ je lokacijskom dozvolom predvideo gradnju pretakališta na industrijskom koloseku, dok je Planom generalne regulacije predvideo izmeštanje koloseka i teretnog pristaništa?!\nUrbanistička inspekcija zahteva da se zabrani primena PDR-a, lokacijska i građevinska dozvola ponište, što bi skladište zvanično stavilo van zakona.\nNasuprot ovim činjenicama, detaljno opisanim na 24 strane zapisnika, stoji samo reč ministra.\nGrađevinska inspekcija je 1. novembra 2013. donela rešenje o rušenju bespravno izvedenih radova.\n– Iako skladište nije završeno, objekat ispunjava uslove za legalizaciju – tvrdi Dragan Krstić, načelnik Odeljenja za urbanizam, imovinsko-pravne i inspekcijske poslove.\nOsnivači „LPG Petrol“ Beograd su „Petrol-Slovenska energetska družba“ (51 odsto) i Bojan Kocić iz Beograda (49 odsto). Zajedničko privredno društvo finansira izgradnju skladišta iz koga će se vršiti distribucija tečnog naftnog gasa kupcima. Za trgovinu naftom i naftnim derivatima je potrebna licenca, a uslov za dobijanje je da privredno društvo ima propisno skladište.\nKako je ko i koliko trošio u kampanji


KKN u Feedbacku: Sve je stalo (u rokenrol) | Balkanrock.com\nNaslovnaReportažeKKN u Feedbacku: Sve je stalo (u rokenrol)\nBeogradska rok grupa Kanda, Kodža i Nebojša sinoć je u klubu Feedback održala koncert, svirajući hitove koji su postali zaštitni znak njihvog stvaralštva dugog 21 godinu.\nUz prepoznatljive numere sa prethodnih albuma, ovom prilikom KKN je promovisao i novi singl “Sve je stalo (u R’n’R)“, kojim ujedno najavljuju i novi album “Volja za noć” čije se zvanično izdanje očekuje na proleće 2014. godine.\nIako su počeli sa malim zakašnjenjem kako bi publika imala vremena da se smesti, ispostavilo se da su to zakašnjenje uspeli da nadomeste samom atmosferom. Preovladavao je ženski deo publike, što je negde i očekivano, s obzirom na to da je frontmen benda, Oliver, veoma poznat na muzičkoj sceni po svom izgledu i neobičnoj energiji koju emituje dok je na sceni.\nKoncert su otvorili pesmom “Stakloduvački svodovi” koja je u publici izazvala oduševljenje. Nakon toga, usledile su pesme “Ton po ton“, “Tajne letenja“, “Divni dani” i mnoge druge. Zadivljujuća je činjenica koliko dobro je niška publika upoznata sa tekstovima ovog kultnog 21-ogodišnjeg benda.\nNaročit utisak na publiku ostavile su pesme “Prekidi stvarnosti“, “Pašću u svest” i “Izlazim“. Pesmom “S.A.T” frontmen benda, Oliver Nektarijević, uz adekvatnu pratnju publike, istakao je još jednom političke probleme koji se tiču svih nas. Prisutne je, uvek nasmejan i pomalo pogubljen, Oliver pozdravio sledećim rečima: “Nišlije, drago mi je da ni vama ni nama već godinama niko ništa ne može. Ja se u ovom gradu uvek osećam prijatno i večeras sam potvrdio da postoje mesta gde se uvek može kvalitetno provesti vreme.”\nNa samom završetku koncerta Oliver se zahvalio publici koja je ostala do kraja, poželeo im srećne predstojeće praznike i sa ostalim članovima benda se povukao sa scene. Ispraćeni su aplauzima i osmesima, uz nadu da će se brzo vratiti u južnije krajeve, gde su, kako se još jednom pokazalo, uvek dobrodošli.\nOvaj bend, na srpskoj sceni je od 1991. godine. Do sada imaju šest studijskih albuma, a u planu je i sedmi. KKN je ostavio neizbrisiv trag u srpskoj rok kulturi, nepogrešivo beležeći u svojim pesmama postupke društva naviklog na kretanje iz jednog kamenog doba u drugo.


Kompanija „Nelt“ pruža apsolutni fokus na klijentove logističke potrebe. Na raspolaganju su najmodernija infrastuktura i ekspertiza u koju se godinama kontinuirano ulaže.\n„Nelt“ posluje na tržištima Srbije, Crne Gore, Makedonije, Bosne i Hercegovini, kao i državama podsaharske Afrike – Angoli, Zambiji i Mozambiku, sa ukupno 3800 zaposlenih. Raspolaže sa više od 125.000 m2 skladišnog prostora u ambijentalnom, hlađenom i smrznutom režimu, 350 dostavnih vozila, sa kojima se obavlja 10.000 dostava dnevno. U skladišnim operacijama rukuje se sa više od 4.500 SKU-ova.\nPoslovna izvrsnost u domenu distribucije, po kojoj je „Nelt“ međunarodno prepoznat, bazira se na razvijenom lancu snabdevanja. Iz njega je proizašla i divizija logističkih usluga za treća lica. Ekspertska znanja i tehnologije koji se usvajaju tokom unapređivanja procesa distribucije na raspolaganju su i logističkom tržištu.\nNa taj način je obezbeđen proaktivan odnos i maksimalna sinergija pri implementaciji rešenja. U „Nelt“-ovom centralno distributivnom centru u Beogradu, nalaze se i železnički industrijski koloseci što je omogućilo nedavno uspostavljanje prvog privatnog intermodalnog terminala (železnički kontej nerski terminal) u Beogradu.\nInicijalni kapacitet deponovanja je 400 TEU, sa mogućnošću proširenja na kapacitet od više hiljada TEU. Lider u pomorskom transportu, kompanija „Maersk“, uvrstila je kompaniju „Nelt“ na svoju listu zvaničnih terminala. Na ovaj način Maersk je omogućio da se njihovi kontejneri mogu deponovati na „Nelt“-ovom terminalu i da se sa njima mogu vršiti sve vrste operacija koje su u „Nelt“-ovom logističkom portfoliju. „Nelt“-ov intermodalni terminal je železnicom povezan sa svim lukama u regionu, ali i sa drugim evropskim lukama i kopnenim terminalima.\nIzvoz iz Kaća – „Unimet“ postao dobavljač „General Electric“-a →


ANTITELA IMA 40 ODSTO GRAĐANA RS: Šta je pokazala prva faza istraživanja o kovidu 19 u Republici Srpskoj – Nacionalist\nby nacionalist May 1, 2021, 6:52 am 1.1k Views\nU prvoj fazi istraživanja je bilo obuhvaćeno oko 2.000 osoba odnosno oko 700 porodica.\nPrva faza istraživanja antitela među populacijom u RS pokazala je da najveći broj građana koji imaju antitela živi u Prijedoru i Čelincu, oko 40 odsto, potom Prnjavoru 37 odsto, te Banjaluci 29,95 odsto.\nSrpska se spremila i za drugu fazu istraživanja koja će biti urađena znatno masovnije i počeće polovinom maja. Pred početak druge faze, nadležni su uradili istraživanje kakva je seroprevalencija među lekarima i zdravstvenim radnicima RS.\n– Oko 950 lekara i zdravstvenih radnika domova zdravlja obuhvaćeno je istraživanjem.\nKako se virus kreće unutar porodice\nBRANISLAV Zeljković, direktor Instituta za javno zdravstvo RS, kaže, za “Novosti”, da istraživanja jasno pokazuju i kako se virus kreće u porodicama.\n– Brojke oko antitela se mogu menjati, jer se virus konstantno kreće, ali je odlično znati kakva je situacija među populacijom i gde imate više obolelog stanovništva, a gde onog sa antitelima. Istraživanja su dodatan argument da se građani pozovu na vakcinaciju. Nakon sprovedene vakcinacije, očekujemo još bolje rezultate sa antitelima – ističe Zeljković.\nRezultati pokazuju da je preko 65 odsto zdravstvenih radnika prokuženo virusom, odnosno da su bili u kontaktu sa virusom ili da su imali virus. Ovo je odličan rezultat, jer se radi o osobama koji su prvi u kontaktu sa virusom, odnosno pacijentima – precizira za “Novosti” Ranko Škrbić, dekan Medicinskog fakuleteta u Banjaluci.\nRanko Škrbić, Foto Medicinski fakultet Banjaluka\nOn pojašnjava da Srpska definitivno ide prema kolektivnom imunitetu.\n– Sada imamo oko 40 odsto populacije sa antitelima i 65 odsto zdravstvenih radnika. Ovo odlične brojke. Očekujem da druga faza pokaže da preko 50 odsto populacije u RS ima antitela – pojašnjava Škrbić.\nPREMA zvaničnim podacima, oko 40.000 građana Srpske primilo je, do sada, neku od vakcina protiv virusa korona, a njih oko 20.000 primilo je i drugu dozu vakcine.\nPrema njegovim rečima, urađene su ankete u populaciji o pridržavanju zdravstvenih preporuka, od nošenja maske do održavanja higijene u doba epidemije.\n– Iznenađeni smo rezultatima jer se većina građana pridržava preporuka. Tako da pored nekog gunđanja naši građana, oni se ipak pridržavaju preporuka, što je za svaku pohvalu – ističe Ranko Škrbić.\nOn dodaje kako se pokazalo da je mnogo građana prebolovalo koronu, a da nisu ni znali da je imaju.\nInače, istraživanje sprovode medicinski fakulteti u Banjaluci i Foči i Institut za javno zdravstvo RS. Istraživanja se rade u saradnji sa Svetskom zdravstvenom organizacijom, a Vlada RS je iz Kompenzacionog fonda RS izdvojila 200.000 maraka za nabavku ELISA analizatora i pratećih instrumenata.


Zatvoreni bazen - Ozonpress :: internet portal\nNovim planom Centar čije se usvajanje očekuje u prvoj polovini godine, predviđa se proširenje postojeće saobraćajnice do Tehničke i Muzičke škole, koja vodi od Agronomskog fakulteta ka ovim školama. To je najavio direktor JP Gradac DraganVukajlović. Prema njegovim rečima sadašnji...\nPosle Kragujevca i Užica, zatvoreni bazen bi uskoro trebalo da dobiju i Kraljevčani. Kako “Kraljevo Online” saznaje u Direkciji za planiranje i izgradnju, tender za izvođače radova očekuje se u aprilu ili maju, a potpisivanje ugovora u junu ili julu. Direktor Direkcije Nena...\nNeizvesna sudbina zatvorenog bazena\nRukovodstvo grada još uvek nije održalo sastanak sa predstavnicima Azerbejdžana koji su se pre dve godine ponudili da finansiraju izgradnju zatvorenog bazena u Čačku. Predsednik Skupštine grada Veljko Negovanović najavljivao je taj sastanak pre izrade budžeta kako bi se znalo da...


GRAD NA USLUZI PRIVREDNICIMA - Glas Podrinja\nNASTAVLjENE POSETE GRADONAČELNIKA ŠAPCA USPEŠNIM FIRMAMA\nGRAD NA USLUZI PRIVREDNICIMA\nRazgovori gradonačelnika Šapca sa uspešnim privrednicima nastavljeni su i prošle nedelje\nPreduzeće Eliksir Natura pre pet godina počelo je proizvodnju gaziranih i negaziranih sokova. Za vrlo kratak rok, ova firma je uspela da plasira svoju robu na rafove mnogih trgovinskih lanaca, i da značajno poveća obim proizvodnje.\n- Trenutno zapošljavamo 30 radnika. Kapacitet fabrike na godišnjem nivou iznosi oko 40 miliona litara osvežavajućih napitaka. Imamo nekoliko brendova koje proizvodimo, a jedan deo plasiramo kao robne marke za velike trgovinske lance. Naša roba se plasira širom Srbije, a izvozimo u Makedoniju, Bosnu i Crnu Goru. Opredeljenje firme je da proizvodi robu koja je cenovno prihvatljiva najširoj kategoriji potrošača, rekao je Mihajlo Paunović, generalni direktor preduzeća.\nGradonačelnik Šapca Nebojša Zelenović istakao je prilikom posete ovoj firmi da je grad spreman da učini sve što je u njegovoj moći kako bi ovo, ali i druga šabačka preduzeća, poslovala što uspešnije.\n- Posetio sam firmu koja važi za šabačku Koka kolu. Ova firma proizvodi osvežavajuće napitke koji su poznati na širokom tržištu, i mi treba da budemo ponosni što je to baš šabačka firma. Ovakva preduzeća, odnosno male i srednje firme, su pokretač razvoja grada, sa tendecijom stalnog razvoja, naglasio je Zelenović.\nTokom prošle nedelje gradonačelnik Šapca razgovao je i sa vlasnikom firme Favorit. Ovo preduzeće se bavi proizvodnjom opreme za kupatila: kada, tuševa i kabina.\n- Naši kupci se nalaze u zemljama bivše Jugoslavije, Mađarske i Albanije, a od nedavno izvozimo i na afričko tržište. Tokom godina trudili smo se da kvalitetom i cenom zadržimo pažnju kupaca na našim proizvodima. U današenjem vremenu, kada je sve globalizovano, većina firmi ima poteškoću kako i gde plasirati svoje proizvode i doći do kupca, rekao je vlasnik firme Zlatko Pavlović.\nGrad mora da vodi računa i o poslovnim interesima malih, porodičnih firmi, naglasio je gradonačelnik Šapca u razgovoru sa vlasnikom preduzeća Favorit.\n- Mnogo je manjih, porodičnih firmi u gradu, za koje Šapčani ne znaju da postoje, a one zapravo čine dušu Šapca, njegovog trgovačkog i privrednog duha. Siguran sam da u razgovoru između predstavnika Grada Šapca i privrednika mogu da se rode dobre ideje za unapređenje poslovanja. Naš zadatak je da sa preduzetnicima razgovaramo i pomognemo im da nađu nova tržišta i nove partnere, rekao je Zelenović.\nIskustva domaćih preduzeća koja posluju u Šapcu dragocena su za unapređenje privrede, a grad je spreman da pomogne njihov dalji razvoj, poruka je gradonačelnika Šapca nakon razgovora sa privrednicima.


Web site Balinta Pastora : Članci : SNS i SVM potpisali koalicioni sporazum o saradnji\nSNS i SVM potpisali koalicioni sporazum...\nDatum: 13. novembar 2020. Izvor: Politika\nPredsednik SNS Aleksandar Vučić i predsednik SVM Ištvan Pastor potpisali su danas koalicioni sporazum o saradnji i zajedničkim ciljevima, uz ocenu predsednika da Pastorova stranka nije samo saveznik SNS-a, nego i saveznik i prijatelj Srbije.\nLider SNS Aleksandar Vučić izrazio je zadovoljstvo što je imao priliku i čast da potpiše koalicioni sporazum sa Pastorom i da razgovaraju o zajedničkom programu i planovima za budućnost.\n„Pastora i njegovu stranku smatram ne samo saveznicima SNS, nego i saveznicima i prijateljima Srbije. Njihova odgovornost, ozbiljnost i posvećenost u napretku Srbije su za izuzetno poštovanje”, rekao je Vučić posle potpisivanja sporazuma.\nOn je naveo da je sa Pastorom razgovarao o evropskom putu Srbije i o tome šta zajednički može da se uradi kako bi se i Mađari i Srbi osećali bolje i kako bi unapredili međusobne odnose.\n„Očekujem veliki doprinos, trud, podršku i pomoć SVM i kroz rad Vlade i preko državnih sekretara i na sve druge načine”, rekao je Vučić, prenosi Tanjug.\nLider naprednjaka kazao je da ima ogromno poverenje u rukovodstvo SVM i zahvalio toj stranci na dosadašnjoj saradnji uz uverenje da će u budućnosti biti još bolja.\nPredsednik SVM Ištvan Pastor rekao je da dve stranke sarađuju i „bez papira”, a da koalicioni sporazum nisu potpisali da bi više verovali jedni drugima, već da bi definisali zajedničko stremljenje.\nPastor sporazum vidi kao zajedničku platformu za gradnju normalnije Srbije što, kako je istakao, SNS i SVM povezuje još od 2009. godine.\n„Od tada gradimo partnerski odnos, kroz veoma teško vreme, ali jačajući iz koraka u korak međusobno poverenje. Potpisivanje sporazuma potvrđuje da smo do sada mogli da verujemo jedni drugima u dogovoreno, a moći ćemo i od sada”, kazao je Pastor.\nNaglasio je da će SVM uložiti maksimalan napor da Srbija bude bolje mesto za život i da se izbori sa svim prilikama i problemima.\n„Ovo je zajednički napor da 'zbijemo redove', jer živimo u 'ludo' vreme u kojem se samo neozbiljni spore i sudaraju jedni s drugima, a pametni se udružuju, približavaju, dogovaraju i umeju da pojedinačne detalje stave u drugi plan, ispred opšteg interesa”, naveo je Pastor.\nSporazum, između ostalog, predviđa saradnju na projektima regionalnog razvoja i infrastrukturnim projektima u Vojvodini.\nPotpisivanju sporazuma u sedištu naprednjaka prisustvovali su i predsednik Izvršnog odbora SNS Darko Glišić i potpredsednik SVM Balint Pastor.\n10,00 - Subotica - Sastanak sa delegacijom Caritas-a\n18,00 - Subotica - Sastanak odborničke grupe SVM u Skupštini Grada Subotice\n09,00 - Subotica - 3. sednica Skupštine Grada Subotice\n12,00 - Subotica - Press konferencija u Savezu vojvođanskih Mađara\n11,35 - Beograd - Narodna skupština - Dan za glasanje (II sednica Jesenjeg redovnog zasedanja)\n12,00 - Beograd - Sednica Narodne skupštine (III sednica Jesenjeg redovnog zasedanja)\n13,00 - Beograd - Potpisivanje koalicionog sporazuma između SVM i SNS\n11,00 - Subotica - Proslava biskupskog ređenja novog subotičkog biskupa Rimokatoličke crkve, mon. Slavka Večerina\n12,00 - Subotica - Sastanak sa delegacijom Caritas-a


Do kraja 2015. godine novi tender za deponiju „Keleš“ | Energetski portal Srbije\nDo kraja 2015. godine novi tender za deponiju „Keleš“\n25.12. 2015 Srbija | Upravljanje otpadom\nDirektor Regionalne agencije „Jug“ gospodin Bojan Avramović u intervjuu za Večernje novosti izjavio je da će do kraja ove godine biti raspisan novi tender za dodelu koncesije za deponiju „Keleš“.\nKako je istakao, da bi se izbegla siuacija koja je nastala kod prethodnog tendera prvo će se razmatrati finansijski kapaciteti, a zatim tehnički uslovi. Pored navedenih uslova važnu ulogu pri izboru projekta će imati tehnološko rešenje koje treba da bude u skladu sa očuvanjem životne sredine. Dodao je i da je potrebno da cena deponovanja za potrošače ne poskupi više od 50 odsto.\nRegionalna razvojna agencija „Jug“ raspisala je 28. maja 2015. godine javni poziv za koncesionara koji će izgraditi i upravljati Regionalnim centrom za upravljanje otpadom u opštini Doljevac „Keleš“. Bilo je predviđeno da kompanija koja bude pobedila na tenderu izgradi regionalni centar za upravljanje otpadom i pet transfer stanica u opštinama Ražanj, Aleksinac, Sokobanja, Gadžin Han i Svrljig. Koncesija traje 25 godina, a kriterijum za izbor koncesionara bio je ekonomski najpovoljnija ponuda.\nTendersku dokumentaciju otkupile su četiri kompanije, a pristigla je samo jedna ponuda vrednosti 23 miliona evra konzorcijuma koji predvodi španska kompanija „Urbaser“. Međutim, postojala je neusaglašenost između bankarske garancije i ugovora o konzorcijumu, tako da je ponuda odbijena.\nU Regionalnom centru za upravljanje otpadom „Keleš“ odlagaće se preko 82 hiljade tona otpada godišnje iz osam okolnih lokalnih samouprava.\nOd recikliranih zastitnih maski prave asfalt\nSingapur gradi ekološki „pametan grad“ sa...\nSova buljina vraćena u divljinu Vršačkih planina